Kako se navodi, uprava je zadovoljna radom Solskjera, a izvršni direktor "crvenih đavola" Ed Vudvord ponudiće mu produženje saradnje, pa će tako Norvežanin uskoro potpisati novi trogodišnji ugovor.\nSolskjer je menadžer slavnog kluba od 2018. godine i još uvek nije doneo nijedan trofej na "Old Traford".\nA kako su reagovali navijači?\nVećina negativno, jer mnogi smatraju da njihov nekadašnji igrač nije dorastao izazovu i da Junajted sa njim neće osvojiti nikakav trofej. Deo veruje da je ovo iznuđen potez kluba jer niko od velikih trenera neće na "Teatar snova" bez većeg budžeta, a da klub neće trošiti s obzirom na gubitke.\n- Trebalo ga je smeniti posle godinu i po dana od ukupno tri koliko je tu! Ovaj klub je komedija, sad sačekajte da dokaže šta zaslužuje - napisao jedan revoltirani navijač.\nVudvord igra na sigurno, marketinški ugovori su i dalje veliki, i pored nedostatka trofeja, uz Real, Junajted je sigurno finansijski najmoćniji klub na svetu...\nIpak, evropski velikan je trenutno drugi na tabeli Premijer lige sa 57 bodova i teško da će doći do trofeja u tom takmičenju sudeći po sjajnoj formi njihovog gradskog rivala Sitija.\nVIDEO: Stojković: Portugal veliki izazov, očekujem otvoren "fajt"


VULIN, TEKTINA DRUKARA: Prisluškivanje ruske opozicije u Beogradu ulazi u izveštaj EP, to je zločin! - Naša Borba\nIzvestilac Evropskog parlamenta za dijalog sa Moskvom Andrius Kubilius rekao je da će prisluškivanje ruske opozicije u Beogradu sasvim sigurno ući u izveštaj Evropskog parlamenta.Kubilius je za Nova.rs rekao da će se to dogoditi ukoliko srpska vlast ne dostavi dokaze koji pokazuju suprotno.\n„Apsolutno sam siguran u to. Ako ne bude dovoljno dokaza od strane vlasti u Srbiji da to nisu tačne informacije, onda će se ova tema svakako naći u izveštaju Evropskog parlamenta. Zemlje kandidati moraju naročito da se posvete pitanjima kao što su vladavina prava i demokratija„, rekao je Kubilius.\nOsvrnuvši se na saradnju srpskih i ruskih vlasti u borbi protiv takozvanih „obojenih revolucija“ i na informaciju da je ona rezultirala prisluškivanjem skupa ruske opozicije u Beogradu i hapšenjem koorganizatora skupa Andreja Pivovarova, Kubilius je rekao da je u pitanju skandal koji može značajno da utiče na evropske integracije Srbije. Istakao je da nije do detalja upoznat s tim šta se dešava u Srbiji, ali da je to opasno za zemlju kandidata za članstvo, jer pogoršava njen imidž, naročito na polju evropskih integracija.\nOn je ocenio da je „opasno dozvoliti zvaničnom Kremlju da se meša u unutrašnju politiku Srbije, jer očigledno da nema interes da se Srbija integriše u EU“ i dodao da to što Kremlj radi sa opozicijom predstavlja zločin, a da je saradnja sa onima koji to rade takođe zločin. „Ako je je vaš ministar unutrašnjih poslova dostavio podatke snimljenih razgovora ruske opozicije Patruševu, onda je to iz mog ugla saradnja u zločinu i to veoma šteti imidžu Srbije„, rekao je Kubilius i dodao da ne zna o čemu je ministar Aleksandar Vulin razgovarao sa Petruševim tokom boravka u Moskvi, ali da zna „ko je Petrušev i šta on radi“.\nIstakao je da ako Srbija želi da postane članica EU mora da se dokaže kao demokratska država i da pokaže da u njoj postoji sloboda mišljenja, vladavina zakona, sloboda medija i da nema problem sa slobodnim ljudima koji protestuju. „Ako vi, s druge strane, razgovarate sa zvaničnim Kremljom o tome kako da ugušite ta prava, onda je to veoma loša poruka ostatku Evrope, koja želi Srbiju kao članicu EU, ali kao dokazano stabilnu demokratsku državu u kojoj opozicija ima pravo da iznese svoj stav, bez straha da će na njoj biti primenjene metode koje primenjuju prema njihovim kolegama u Rusiji„, poručio je Kubilius.\nOn je dodao da će Evropska narodna partija (EPP) od svoje članice, Srpske napredne stranke, tražiti objašnjenje slučaja. „Kad vidimo da partije iz naše grupacije prave određene greške, mi zahtevamo od njih da ih uklone i da objasne. Neretko smo kritičniji prema onima iz naših redova nego prema onima koji su, na primer, iz leve grupacije ili iz redova socijaldemokrata„, kazao je Kubilius.\nPrethodni tekstVLAST KRIJE OD NARODA: Srbija ponovo ima najslabiji rezultat u oblasti korupcije!\nSledeći tekstUDRUŽENJE „DA SE ZNA“: Gejevi, lezbejke i transrodne osobe nemaju poverenja u institucije!


Koje su sve granice otvorene za građane Srbije, a gde još uvek ne možemo? | Luftika\nIako se taman činilo da se konfuzna situacija sa granicama polako raspetljava, naročito pošto je Evropska unija odlučila da će se Srbija naći na spisku zemalja čijim će građanima biti dozvoljen ulazak na teritoriju bloka, ispostavilo se da stvar i dalje nije baš tako jednostavna.\nNa mnogim granicama i dalje važe dvostruki standardi, a politika nije ujednačena čak ni između zemalja EU kada je reč o odnosu prema drugim zemljama.\nJedan deo zemalja članica Evropske unije, uključujući Austriju, Sloveniju i još neke, odlučile su da ne uvaže preporuku Evropske komisije o uklanjanju ograničenja za ulazak u EU za građane Srbije i ostalih zemalja regiona od juče, 1. jula, prenosi Nova.rs.\nOd 4. jula slobodan ulaz u Švedsku\nIz Srbije u Francusku – slobodan ulaz\nSlobodan ulaz u Holandiju\nU Italiju – uz karantin\nI u Nemačku uz karantin\nU Grčku se može, ali Evzoni samo za Grke\nU Rumuniju – ako imate rođake\nU Crnu Goru se iz Srbije i dalje ne može\nI hrvatska granica ipak zatvorena za Srbe. uz izuzetke\nU Austriju samo austrijski državljani\nI za Slovence smo rizični\nDanska i Belgija još uvek pod znakom pitanja\nFinska ne otvara vrata\nNova odluka podrazumeva da državljani Srbije mogu da putuju u Švedsku iz bilo kog razloga, uključujući i turističke posete. U Švedskoj ne postoje pravila o karantinu i negativnom testu na koronavirus, javio je portal Švedska.rs.\nOd juče državljani Srbije i svi drugi putnici koji dolaze sa teritorije Srbije mogu da uđu u Francusku bez restrikcija, prema poslednjem saopštenju Ambasade Francuske u Beogradu.\nAmbasada Francuske je to navela u odgovoru na upit Tanjuga o režimu ulaska u tu zemlju, posle preporuka EU da se granice otvore za zemlje Zapadnog Balkana, uz napomenu da se odluka o tome ko može u Francusku da uđe bez restrikscija i posebnih uslova odnosi na zemlje geografski, a ne na državljane iz tih zemalja.\nMađarska je među zemaljma koje su otvorile granice za naše državljane.\nZa ulazak u Holandiju nema ograničenja, te stoga građani Srbije bezuslovno mogu ući u tu državu, i bez testa i bez obaveznog karantina, rečeno je iz holandske ambasade u Srbiji u kratkom odgovoru za Tanjug.\n“Podrazumeva se da su svu putnici u obavezi da poštuju mere i obaveze koje se primenjuju u Holandiji”, navodi se.\nOd juče nema više restrikcija po pitanju ulaska srpskih državljana u Italiju i nije potrebno obrazložiti razloge putovanja, ali će u narednih 14 dana na snazi biti mera obavezne samoizolacije i medicinskog nadzora, navodi se u odgovoru italijanske ambasade za Tanjug.\nDodaje se i da će za ulazak u Italiju biti potrebno popuniti formular koji će biti dostupan na sajtu Ambasade, kao i na sajtu Ministarstva spoljnih poslova i međunarodne saradnje Republike Italije.\nPrelaz je bio otvoren juče od 8 do 11 časova, ali je potom ta odluka promenjena i granica ostaje zatvorena do 15. jula za sve strance, bez obzira na to da li su državljani zemalja EU ili ne.\nPolicijski službenici iz makedonskog i grčkog MUP rekli su da su svi automobili vraćani i usmeravani prema Bugarskoj.\nU Rumuniji su trenutno, još uvek, na snazi odredbe o opštoj zabrani ulaska stranih državljana iz zemalja koje nisu članice EU.\nStranim državljanima iz zemalja koje nisu članice EU dozvoljen je ulazak samo samo onima koji su članovi porodica rumunskih državljana ili državljana iz drugih država članica EU ili Evropskog ekonomskog prostora sa prebivalištem u Rumuniji, zatim strancima koji poseduju dozvolu za boravak ili dugoročnu vizu, osoblju diplomatsko konzularnih predstavništva ili međunarodnih organizacija, putnicima u tranzitu ili onima koji putuju iz hitnih ili humanitarnih razloga.\nOnima koji planiraju odlazak u Crnu Goru delovala je sjajno vest da je Vlada CG odlučila da uskladi otvaranje granica sa politikom EU iako nije država članica. Ipak, brzo se ispostavilo da sve i da budu usvojeni kriterijumi EU, to se neće odnositi na Srbiju.\nTako je ispalo da je EU dala preporuku da se iz Srbije omogući ulazak na teritoriju bloka, ali da Crna Gora, kao i nekolicina drugih EU zemalja, ipak iz Srbije i dalje ne dopušta ulazak.\nStopa zaraze, prema tim smernicama, trebalo bi da bude maksimalno 16 novih slučajeva na 100 hiljada stanovnika, u poslednjih 14 dana. Srbija ne ispunjava taj uslov.\nDržavljani Srbije i dalje ne mogu da putuju u Hrvatsku, jer je Štab civilne zaštite te zemlje doneo odluku “o privremenoj zabrani prelaska preko graničnih prelaza Hrvatske, koja se primjenjuje od 1. do 15. jula 2020. godine”, navodi se u odgovoru Tanjugu, iz ambasade Hrvatske u Srbiji.\nKako se pojašnjava, od toga su izuzeti zdravstveni radnici, zdravstveni istraživači i saradnici, stručnjaci za brigu o starijima, te osobe koje zahtevaju hitno medicinsko lečenje…\nIz Ambasade Danske su poručili da vlada te zemlje nije još odlučila kada je reč o preporuci EU.\n– Danska još uvek nije donela odluku o otvaranju granica za građane zemalja koje su se našle na preporučenoj listi. Očekuje se da odluka bude doneta do kraja radne nedelje – rečeno je u ambasadi Telegrafu.\nIz Ambasade Belgije u Beogradu kažu da će Vlada Belgije u narednim danima proceniti i doneti odluku kada i pod kojim uslovima će putnicima iz 14 zemalja (uključujući Srbiju) biti dozvoljena putovanja koja nisu neophodna i ponovni pristup belgijskoj teritoriji.\n– Savet EU je prihvatio preporuke za postepeno ublažavanje ograničenja putovanja u EU. Preporuke nisu pravno obavezujući instrument i vlasti država članica ostaju odgovorne za sprovođenje njegovog sadržaja. Kada je Finska u pitanju, ograničenja ulaska na spoljnim granicama ostaju na snazi bar do 14. jula 2020. Građani Srbije i Crne Gore mogu ući u Finsku samo ukoliko imaju važeću boravišnu dozvolu – saopštili su iz Ambasade te zemlje.\noznakegranica granicni prelazi koronavirus


PočetnaVestiDveri Blace: SNS sprovodi politiku Blace mesna zajednica, budžet rasipnički i netransparentan\nsubota, 19. decembra 2020 : 14:41\nPreko 70% bužeta opredeljeno je za plate i troškove administracije dok se ljudi drže ucenjenim na privremeno povremenim poslovima u stalnoj neizvesnosti da li će im se produžiti ugovor u zamenu za podršku partiji na vlasti. Sredstva za razoj omladinske politike u Blacu nisu predvidjena. Od početka višestranačja u Srbiji lošiji sastav lokalne skupštine u Blacu nismo imali. Srpska napredna stranka u kontinuitetu sprovodi politiku ,,Blace mesna zajednica”. Od obećanih investicija u predhodnom periodu nije bilo ničega.\nIspred Srpskog pokreta Dveri pozivam ljude da se oslobode straha, uključe u borbu za promene, a ispred opozicije koja je bojkotovala izbore u pravom smislu tih reči Blačanima i Topličanima poručujemo: I mi ,,Draška Stanivukovića” za pobedu imamo!


Bosna i Hercegovina onesposobljena je političkim klinčom koji se vodi između tri etničke skupine – Bošnjaci, Srbi i Hrvati - zbog čega je dospjela u ćorsokak, piše Guardian. Rezultat toga je da je ekonomija ispašta, a građani su skeptični i vjeruju da vlast radi samo u interesu elite, ali ne i naroda.\nDagens Nyheter - najtiražniji i najutjecajni švedski dnevni list, piše o protestima protiv visoke nezaposlenosti, neisplaćenih plaća, povjerenja u političare. Navode kako je u BiH najveća nezaposlenosti na Balkanu koja, prema procjenama švedske ambasade, iznosi 44 posto. Uz izvještaje o destrukciji, list prenosi i izjave među kojima se ovakvo stanje u BiH ocjenjuje kao „bosansko proljeće“.\nRadio-televizija Srbije ,izvještavajući sa, kako su ocijenili, vatrenih ulica u BiH, prenose kako su demonstranti sopštili da je takvo stanje rezultat "oglušivanja aktuelne vlasti na zahtjev radnika".


Dozvoljene tri vrste kesa | Radio Delta 89.5\nOd 1. januara ove godine u Beogradu se primenjuje nova gradska odluka koja se odnosi na korišćenje plastičnih kesa. Međutim, zbog određenih nedoumica u vezi sa terminologijom korišćenom u važećem Pravilniku Republike Srbije, gde stoji da su kese „oksorazgradibilne i biorazgradibilne“, što je, kažu u Privrednoj komori Srbije, nemoguće, jer kese mogu da budu oksorazrgadive ili biorazgradive, Grad Beograd je odlučio da inspekcija tokom nadzora korišćenja plastičnih kesa ima samo savetodavnu ulogu, a ne i da kažnjava i tako će biti do 30. juna.\n„Imajući u vidu važeće standarde, ekološke trendove, interese proizvođača kesa i posebno usaglašenost sa novim propisima EU, bilo bi dobro da novi pravilnik pedvidi mogućnost upotrebe sve tri vrste kesa, polietilenske, kompostirajuće i kese sa aditivom za oksidativnu razgradnju i biorazgradnju“, kaže Lazić.\nTo su kese od polietilena kojima je u proizvodnom procesu dodat aditiv za oksidacionu razgradnju i biorazgradnju. Proizveli su takve kese da bi na njoj označili da je ona biorazgradiva i imaju obavezu da jednom godišnje donesu na ispitivanje u našu laboratoriji“, kaže Lazić.\n„To je suština metode gde se uzorak podvrgava nepovoljnim uslovima spoljne sredine, uslovima kao da jako sija sunce, da pada kiša, da je prisutan kiseonik, takve uslove imitira komora“, objašnjava Lazić.\n„To je Pravilnik o uslovima za okso i biorazgradnju kesa tregerica. To je ono što sada prolaze svi proizvođači kod nas, jer je zakon predvideo strožu kaznenu politiku“, rekla je Lazić.\n„Kao što je ‘običnim’ građanima, tako je i naučnoj zajednici interes unapređenje životne sredine i svakako ćemo dati svoj doprinos odgovarajućim komisijma, Agenciji za zaštitu životne sredine, kako bismo što bolje uredili ovu oblast“, rekla je Lazić.\n„Ubrzano se radi na novom pravilniku o tehničkim uslovima za plastične kese, koji će sledeće nedelje biti na okruglom stolu, a zatim kao nacrt biti upućen Ministarstvu zaštite životne sredine“, rekao je sekretar Udruženja za hemijsku, gumarsku industriju i industriju nemetala u Privrednoj komori Srbije Dragan Stevanović.\n„Zbog te situacije oko terminologije bivšeg Pravilnika ubrzano se radi novi o tehničkim uslovima za kese koje se stavljaju na tržište Srbije, i to radi Udruženje za hemiju, odnosno grupacija proizvođača plastičnih proizvoda, zajedno s gradskim sekretarijatom za zaštitu životne sredine Beograda“, kazao je Stevanović.\n„Jesu kese poskupele, to se vidi, sve imaju oznaku da su biorazgradive, i na pijacama i na drugim mestima, ali šta to znači, to ćemo videti“, kaže Stevanović, i dodaje da se na Tehnološkom fakultetu u Novom Sadu sve može proveriti.\nPrethodni članakNajava radova za sredu 15. januar\nSledeći članakHumanitarna svirka u CK13 za Kostu Petkovića\nČime se bave omladinski radnici?


Vaterpolisti Radničkog gostuju u Splitu – Veliki Park\nVaterpolisti Radničkog gostuju u Splitu\nLideri na tabeli, vaterpolisti Radničkog, poslednju fazu pohoda na Regionalnu A2 ligu, doigravanje za prvaka Regionalne A2 lige, takozvanu Ligu 6 za plasman od 1. do 6. mesta, započinju u subotu od 18 časova, gostovanjem ekipi splitskog POŠK-a, na „Poljudu“.\nPre samo nedelju dana Šumadinci su ubedljivo nadigrali Splićane na svom bazenu (19:6) i na pravi način zatvorili regularni deo takmičenja, ali u ovaj duel ulaze maksimalno oprezni, kako zbog podatka da POŠK daleko bolje partije pruža kod kuće, tako i želje da ostanu u sjajnoj formi pred odlučujući duel za prvo mesto sa šibeničkim Solarisom u Kragujevcu. U prilog tome ide i činjenica da su na jadransko primorje stigli u petak ujutru i da će do utakmice na „Poljudu“ odraditi tri treninga.\n“Očekujem da pružimo dobru partiju, poput one kod kuće. Došli smo da opravdamo ulogu favorita, što smo učinili i prošle nedelje i da pobedom otvorimo „plej-of“ Regionalne A2 lige. Pored izuzetno značajnih bodova, ovaj meč će nam pomoći i da se spremimo za sledeću nedelju i derbi sa Solarisom, u kom bi u slučaju pobede jednom nogom već bili na prvom mestu”, rekao je Filip Janković, jedan od vodećih igrača Radničkog u ovoj sezoni.\nKragujevčani u doigravanje ušli sa prvog mesta, sa najboljom gol razlikom i najviše datih (169) i najmanje primljenih golova (77), dok je POŠK trenutno šestoplasirana ekipa na tabeli. Međutim, i Splićani imaju svoje adute i sigurno je da će pokušati da poprave utisak i prikažu se u znatno boljem svetlu nego u gradu na Lepenici.\n“Mislim da sa našim dobrim pristupom, kao u Kragujevcu, pobeda neće dolaziti u pitanje, bez obzira na domaći teren i nešto jači sastav Splićana u ovom meču. Poznato je da splitske ekipe uvek igraju 30 odsto bolje na domaćem bazenu, ali mislim da od nas sve zavisi. Idemo na pobedu i ne bežimo od uloge favorita”, zaključio je Janković.


Polemika u skupštini: Ko je "omiljeni" Vuèiæev poslanik - B92.net\nPolemika u skupštini: Ko je "omiljeni" Vuèiæev poslanik\nBeograd -- Poslanici Skupštine Srbije, umesto o amandmanima na predlog Zakona o medicinskim sredstvima, polemisali su o tome ko je omiljeni poslanik Aleksandra Vuèiæa.\nIzvor: Tanjug ponedeljak, 20.11.2017. | 16:33\nDo toga je došlo posle primedbe poslanice Dosta je bilo (DJB) Tatjane Macure, koja je ukazala da su poslanici vladajuæe koalicije Marko Atlagiæ i Marjan Ristièeviæ predložili veliki broj amandmana kako bi to iskoristili da govore o temama koje nemaju veze s dnevnim redom.\nOna je rekla da Atlagiæ i Ristièeviæ u predloženim amandmanima samo dodaju zareze i posle prièaju o svemu drugom, što im predsedavajuæi parlamenta dozvoljava.\nI poslanik Demokratske stranke (DS) Radoslav Milojièiæ Kena je protestovao zato što predsedavajuæi parlamenta Vladimir Marinkoviæ dozvoljava Ristièeviæu, koga je nazvao omiljenim Vuèièevim poslanikom, da govori mimo dnevnog reda.\nTo je negirao Marinkoviæ, koji je naveo da i Atlagiæ i Ristièeviæ imaju ista prava da govore kao i drugi poslanici, dok je zamenik šefa poslanièke grupe Srpske napredne stranke Vladimir Orliæ odbacio stavove opozicije.\nOrliæ je rekao i da je Milojièiæ, koga je nazvao "Mister Kenediæ", omiljeni Vuèiæev poslanik jer, kako je naveo, kada god se javi za reè "oslikava žuto preduzeæe".\nPoslanik naprednjaka Atlagiæ je prethodno odbacio primedbe opozicije na Predlog zakona o medicinskim sredstvima uz ocenu da æe predložene izmene spreèiti afere u zdravstvu iz perioda vlasti DS.\nPoslanici Skupštine Srbije ranije danas su poèeli raspravu o amandmana na Predlog zakona o medicinskim sredstvima\nNa dnevnom redu sednice parlamenta je i dopuna Zakona o zdravstvenoj dokumentaciji i evidencijama u oblasti zdravstva kao i finansijski ugovor Klinièki centar/C izmeðu Srbije i Evropske investicione banke.\nNa te zakone podneto je ukupno više od 500 amandmana, a objedinjena naèelna rasprava o njima je završena u èetvrtak 16. novembra.


Bojana Tamindžija 28.07.2021. 12.04.2017.\nNeumoljiva trka za uvećanjem profita konstantno menja globalne proizvodne putanje, gde mobilnost kapitala, strategije outsourcing-a i prilagođavanje međunarodnog i nacionalnog zakonodavstva, omogućavaju konstantno snižavanje troškova proizvodnje – relokacijom u područja jeftine radne snage – što posledično znači degradiranje radnih uslova na globalnom nivou, sve nesigurnije radno mesto i sve niže plate. Ogroman prihod\nkoji beleže ove kompanije direktno je vezan za nove tržišne uslove i povlašćen položaj „velikih imena“ u proizvodnom lancu. Prihodi generisani sve većim disbalansom između troškova proizvodnje i finalne cene proizvoda se ne raspoređuju ravnomerno svim akterima proizvodnje.\nIzmeštanje proizvodnje u područja jeftine radne snage uglavnom u Aziji uslovilo je pad cene rada na globalnom nivou. Tako smo danas svedoci i procesa povratka proizvodnje u zemlje porekla brendova ili premeštanje proizvodnje u zemlje Istočne Evrope.\nS obzirom na dominantnu poziciju koju veliki brendovi imaju na tržištu, veliki broj fabrika koje nemaju mogućnosti da plasiraju svoje proizvode spreman je da se angažuje kao njihov podizvođač. Velike kompanije su u poziciji da u potpunosti diktiraju uslove proizvodnje, što često znači da kooperanti bivaju prinuđeni da sklapaju nepovoljne ugovore. Prema nekim izveštajima cene koju su plaćali brendovi kooperantima nisu bile dovoljne za pokrivanje osnovnih troškova proizvodnje što je vodilo ka bankrotu malih fabrika i gubljenju radnih mesta.\nVeoma kratki rokovi isporuke i veoma niske cene, uslovljavaju delegiranje pojedinih delova proizvodnje niže pozicioniranim kompanijama, s lošijim uslovima rada i nižim zaradama. Fragmentacija procesa proizvodnje omogućava lakšu ekspoloataciju radnika, a ona je sve veća što se više krećemo od centrala brendova ka periferiji radnog procesa.\nMeđutim, radnici i dalje izveštavaju o brojnim neregularnostima o kojima je „Campagna Abiti Puliti“ obavestila kompaniju 13. februara ove godine. Do objavljivanja izveštaja kompanija Geox se nije zvanično izjasnila po pitanju trenutnog stanja u fabrici.\nIzveštaj nas takođe upozorava da, čak i ako je plata porasla za ugovorom predviđenih 20% više od minimalca (prema poslednjem izveštaju radnika najniža plata u Geoxu iznosi oko 29.000 dinara), ona i dalje nije dovoljna za pokrivanje osnovnih životnih potreba, ako se uzme u obzir iznos prosečne potrošačke korpe za tročlanu porodicu u Srbiji, koja iznosi oko 65.000 dinara mesečno.\nTags ekonomijaGeokskapitalizamprekarni radprivreda


RT: „Doprinos slabljenju vlasti“: Komisija EU izdvaja milion evra za učešće NVO u politici BiH\nEvropska komisija namerava da obezbedi milion evra za “uključivanje organizacija civilnog društva u donošenje odluka i kreiranje politike” u Bosni i Hercegovini. Pretpostavlja se da će novac biti namenjen za "praćenje provođenja reformi", "procenama potrebe za novim zakonima" i "razradi zakonskih projekata". Prema rečima stručnjaka, postoje planovi da se oslabi položaj predstavnika Srba Milorada Dodika iza pojednostavljenih formulacija. Prema mišljenju analitičara, EU namerava da povećat sredstva za nevladine organizacije kako bi oslabila vlast u Republici Srbskoj i podržala jačanje uloge muslimana i Hrvata u Bosni i Hercegovini. Prema rečima političkih analitičara, Evropska Unija takođe nastoji da spreči moguće prisajedinjenje Banje Luke Srbiji.\nEvropska komisija (EK) planira da izdvoji milion evra za uključivanje neprofitnih organizacija u proces donošenja političkih odluka u Bosni i Hercegovini (BiH). Ovo je navedeno u dokumentima projekta „Osnaživanje vlasti da uključe organizacije civilnog društva u proces donošenja odluka“, objavljeno na internet stranici EK.\nMaterijali ukazuju da je svrha alokacije sredstava “pomoći vlastima Bosne i Hercegovine da postignu bolje parametre za uključivanje organizacija civilnog društva u donošenje odluka i kreiranje politika, kao i da poboljšaju / razviju sistem dokumenata strateškog planiranja koji određuju redosled saradnje organizacija civilnog društva i socijalnih partnera (zaposleni, poslodavci, vlasti) u procesu koji uključuje inkluzivnost i oslanjanje na činjenice".\nU junu 2019. godine, Evropska komisija namerava da pozove na učešće na tenderu od četiri do osam kandidata iz redova onih koji budu podneli prijave do 24. maja za sredstva u visini od jednog miliona evra.. Pobednik će biti određen do septembra tekuće godine. Komisija će potpisati sporazum sa njim kako bi pomogli u razvoju civilnog društva u balkanskoj zemlji.\n„Kao deo planirane potrage za rešenjem problema sporog procesa saradnje i dijaloga između vlasti i civilnog društva Bosne i Hercegovine, kao i proširenja njegove pokrivenosti u smeru podržavanja socijalnog dijaloga i socijalnih partnera (zaposlenika, poslodavaca i vlasti), uključujući pitanja kao što su zakonodavstvo, kolektivno pregovaranje, procena potrebe za novim zakonima, izrada nacrta zakona i praćenje reformi“, navodi se u dokumentima.\nNapominje se da će se "ova aktivnost odvijati kroz pružanje tehničke pomoći vladinim agencijama odgovornim za saradnju sa civilnim društvom i socijalnim dijalogom".\nPrema mišljenju eksperata, namera EU da finansira nevladine organizacije u Bosni i Hercegovini je direktan pokušaj da se utiče na politiku zemlje i njenih konstitutivnih autonomnih jedinica.\n"Na Zapadu smatraju da su nepolitičke organizacije jedan od načina da se utiče na liderstvo jednog dela ili cele zemlje i da se njima nastoji upravljati osiguravanjem određenih sredstava", rekao je šef Centra za istraživanje savremene balkanske krize Instituta za slavistiku Ruske akademije nauka, član Senata Republike Srpske, Jelena Guskova.\nKako konstatuje Guskova, Bosna i Hercegovina je jedna od najsiromašnijih zemalja u Evropi, u kojoj je, nakon građanskog rata 1992-1995. većina lokalnih NVO finansirano od strane različitih zapadnih fondova.\nSpecifičnost političke strukture zemlje određena je Dejtonskim sporazumom iz 1995. godine, kojim je okončan sukob u BiH. Prema sporazumu, Srbi koji su se borili za otcepljenje od Bosne i Hercegovine dobili su svoju državnost - Republiku Srpsku - sa širokim pravima, ali kao deo jedinstvene BiH.\nPrema mišljenju Jelene Guskove, druge dve velike etno-religijske zajednice u Bosni - Hrvati i muslimani - nisu dobile odvojene republike. Teritorije koje su im dodeljene spojene su u Federaciju Bosne i Hercegovine, još jedan teritorijalni entitet unutar BiH. Federacija i Republika Srbska uglavnom vode nezavisnu politiku. Kolektivno rukovodstvo zemlje ostvaruje predsedništvo predstavnika triju naroda: muslimana, Srba i Hrvata. Oni se međusobno rotiraju na čelu ovog tela.\nTreća jedinica u republici je autonomna regija Brčko, koja je de fakto pod međunarodnim upravljanjem u osobi Visokog predstavnika za Bosnu i Hercegovinu. Ova funkcija je stvorena u skladu sa Dejtonskim sporazumom na osnovu mandata UN-a. Po pravilu, zauzimaju ih zapadne diplomate. Visoki predstavnik ima široka prava - može uticati na politiku cele BiH, do ukidanja odluka vlasti, smene političara ili zabrane učešća na izborima za pojedince.\nKao što je ruski ministar spoljnih poslova Sergej Lavrov primetio u septembru 2018. godine, tokom svoje posete Bosni i Hercegovini, Moskva se protivi ostanku institucije visokog predstavnika. U Ruskoj Federaciji veruje da ona ograničava suverenitet zemlje i da predstavlja oblik protektorata.\nPredsednik Vladimir Putin i predsednik Republie Srpske Milorad Dodik tokom susreta u Kremlju foto:RIA Novosti\nS druge strane, predstavnici Zapada kažu da Moskva navodno povećava uticaj u Bosni i Hercegovini.\nU aprilu 2019. godine, Istraživačka služba u Kongresu SAD-a pripremila je izveštaj o protivdejstvima SAD-u protiv širenja uloge Rusije, Turske i Kine u BiH. Analitička služba je preporučili američkim zakonodavcima da povećaju finansijsku pomoć toj balkanskoj zemlji. Ranije, da se Vašington i EU moraju aktivno suprotstaviti Rusiji na Balkanu, saopštaval je američka fondacija za međunarodni mir "Karnegi". U martu 2019. godine, kako je prneo "Blumberg", zamjenik pomoćnika američkog državnog sekretara za evropska i evroazijska pitanja Metju Palmer je izjavio da Bela kuća aktivno surađuje s EU u borbi protiv "uticaja" Moskve na Balkanu, posebno u Bosni i Hercegovini.\nZapadni analitičari su zabrinuti zbog aktivnosti bivšeg predsednika Republike Srpske, sadašnjeg predsednika Predsedništva Bosne i Hercegovine, Milorada Dodika, koji otvoreno simpatiše Rusiju, kažu stručnjaci.\nPrema rečima Jelenke Guskove, jačanje finansiranja bosanskih neprofitnih organizacija od strane EU "neophodno je da bi se oslabila postojeća vlast, koja je u stanju da ojača Republiku Srpsku, gde Dodik i dalje ima glavnu ulogu". Isto gledište deli i stručnjak Instituta za evropske studije u Beogradu Stevan Gajić.\n"Ovo nije njihov prvi pokušaj da se Republika Srbska liši suvereniteta preko institucija civilnog društva kako bi se centralizovala vlast na štetu ne samo srbskog naroda, već i Hrvata, koji su u drugom delu Muslimansko-hrvatske Federacije. Njihov broj je znatno manji od muslimana", rekao je Gajić u intervjuu za RT.\nSrbskog lidera ne simptišu ni u EU ni u NATO-u. Prošle godine je optužio Američku agenciju za međunarodni razvoj (USAID), koja je dala grantove lokalnim nevladinim organizacijama, za direktno uplitanje u unutrašnje poslove Republike Srpske.\nPrema rečima Guskove, novac Evropske Unije će ići "onim organizacijama koje mogu doprineti slabljenju vlasti Republike Srpske". Takođe, prema mišljenju stručnjaka, oni su potrebni da "podrže jačanje muslimanskog i hrvatskog dela i kretanje ka centralizovanoj državi", što se može desiti samo na uštrb narušavanja položaja Republike Srpske.\nDana 24. marta, u glavnom gradu Republike Srpske, Banjaluci, na skupu povodom 20. godišnjice agresije NATO-a na Jugoslaviju, Dodik je rekao da Republika Srbska nikada neće postati deo NATO saveza i da bi mogla izaći iz BiH. Prethodno je političar saopštio da pregovori vođeni posredstvom EU između Srbije i vlasti samoproglašene Republike Kosovo mogu takođe uticati na želju Srba za samoopredeljenjem.\n“Dodik pažljivo prati proces pregovora između Prištine i Beograda. On smatra da ako je Beograd primoran da prihvati nezavisnost Kosova, onda Republika Srbska može da se izjasni u korist otcepljenja od BiH i pridruživanju Srbiji”, dodaje Guskova.\nPrema rečima stručnjaka, EU, podržavajući izlazak kosovskih Albanaca iz Srbije, negiraju pravo na otcepljenje Srba u BiH.\n“Nevladine organizacije su potrebne da bi se sprečio proces otcepljenja Republike Srpske od Bosne i Hercegovine i njenog pristupanja Srbiji. Oni mogu da organizuju i protestne akcije, i konferencije za štampu, i da vrše pritisak na postojeću vladu, okupljajući se oko njih nezadovoljni“, kaže Guskova.\n“Nevladine organizacije su potrebne da bi se sprečio proces otcepljenja Republike Srpske od Bosne i Hercegovine i njenog pristupanja Srbiji. Oni mogu da organizuju i protestne akcije, i konferencije za štampu, i da vrše pritisak na postojeću vladu, okupljajući se oko njih nezadovoljni“, rekla je Guskova.\nJelena Guskova je podsetila da Zapad ima veliko iskustvo u korišćenju nevladinih organizacija za promenu neželjenih lidera na Balkanu. Klasičan primer je uklanjanje jugoslovenskog predsednika Slobodana Miloševića tokom protesta 2000. godine.\n"Naknadne `obojene revolucije` u Ukrajini i Gruziji uglavnom su kopirale ono što se događalo u Jugoslaviji, napominje ona.\n"I sada se pokušavaju vršiti pritisci na postojeću vlast, kada se subotom na ulicama Srbije opozicija vraća na ulice tražeći da smene Aleksandra Vučića. Takvi pokušaji su bili i u Republici Srbskoj, u Crnoj Gori. To je jedna od metoda koja je donela dobre rezultate Zapadu. "\nPrema Gajiću, uticaj zapadnih NVO na organizovanje protesta protiv Vučića u Beogradu je preteran. Međutim, stručnjak ne poriče zapadnu ulogu u demonstracijama koje se povremeno javljaju u Republici Srbskoj.\n“Pristupanje Bosne i Hercegovine NATO-u ometaju Republika Srbska i Dodik. Stoga, Zapad, kroz spoljni pritisak, stalno pokušava da ga prisili da promeni svoj stav prema Severnoatlantskom savezu, kao i političku situaciju u Republici Srbskoj. Nedavno su održani protesti koji su bili usmereni protiv vlasti Dodika. Demonstracije su podržane iz inostranstva“, dodao je Gajić.


Banjaluka: Uskoro početak gradnje dionice Istočnog tranzita - mojKontakt portal - Radio Televizija Kontakt\nBanjaluka: Uskoro početak gradnje dionice Istočnog tranzita\nIzgradnja trase dionice banjalučkog Istočnog tranzita, od Krfske do Ulice Gavrila Principa, mogla bi da počne uskoro jer je izabran izvođač i ugovor vrijedan 1,5 miliona KM dodijeljen preduzeću “Kozaraputevi”, saopšteno je iz Gradske uprave.\nNova dionica biće građena na potezu od raskrsnice sa Krfskom ulicom do stadiona Fudbalskog kluba Naprijed, u dužini od 285 metara, na kojem je, prema projektu, predviđena izgradnja i pješačkih i biciklističkih staza.\nPrema informacijama gradskog Odjeljenja za saobraćaj i puteve, dio radova će zahvatiti i postojeću saobraćajnicu na spoju Krfske i Kalamegdanske ulice, budući da će biti proširena jedna saobraćajna traka na starom dijelu tranzita i rehabilitovan kolovoz u dužini od 185 metara.\nNakon analize saobraćaja, biće odlučeno da li je potrebno izgraditi kružni tok na raskrsnici, te će Odjeljenje, uporedo sa radovima na izgradnji Istočnog tranzita, planirati i regulaciju saobraćaja putem kružne raskrsnice.\nPreduzeće “Putevi Republike Srpske”, koje će zajedno sa gradom sufinansirati izgradnju nove dionice, uspješno je okončalo ponovljeni postupak javne nabavke za izvođača radova, nakon što je prvi tender poništen u oktobru, uz obrazloženje da su pristigle ponude bile veće od sredstava planiranih za ovaj projekat.\nGrad je ispunio svoje obaveze – da riješi preostale imovinsko-pravne odnose, sačini projektnu dokumentaciju, te obezbijedi dio sredstava za izgradnju infrastrukture.\n– Krajem prošle godine očišćen je i pripremljen teren za ulazak putara u gradnju ovog pravca, koji je izuzetno značajan za saobraćajni protok u ovom dijelu grada – navode iz Gradske uprave.\nU resornom gradskom odjeljenju ističu da je za Banjaluku gradnja ove dionice izuzetno značajna zbog toga što je riječ o spoju Zapadnog i Istočnog tranzita preko novog mosta koji se gradi na lokaciji Zelenog mosta.\nU odjeljenju navode da će biti napravljena obilaznica oko grada, odnosno dio saobraćaja iz pravca Mrkonjić Grada prema Čelincu i Kotor Varošu biće preusmjeren preko ove saobraćajnice, čime će se izbjeći saobraćanje vozila kroz uže gradsko jezgro.\nNa osnovu sporazuma između “Puteva Republike Srpske” i grada, “Putevi” će finansirati izgradnju kolovoza, a gradska administracija je finansirala rješavanje preostalih imovinsko-pravnih poslova, te obezbijedila sredstva za izgradnju pješačkih i biciklističkih staza, javne rasvjete i kišne kanalizacije.\nOvaj veliki projekt započet je sredinom osamdesetih godina prošlog vijeka, a aktivnosti na njegovoj gradnji oživjele su prošle godine.\nMilan Radović novi predsjednik banjalučkog Gradskog odbora DNS-a\nDojče vele: Folksvagen stiže u Srbiju ili Bugarsku?


RADONJIĆ PRED SPLIT: Raduje povratak igrača - OnlineVesti\nRADONJIĆ PRED SPLIT: Raduje povratak igrača\nKošarkaši Crvene zvezde nakon skoro 20-dnevne pauze nastavljaju takmičenje u ABA ligi utakmicom 20.kola protiv ekipe Splita.\nMeč se igra u maloj dvorani “Gripe” u Dalmaciji u ponedeljak od 21 sat.\nBiće ovo 16. Duel dva stara poznanika i rivala još iz vremena bivše SFRJ, koji svoj istorijat duela u regionalnoj ligi imaju još od daleke sezone 2002-2003 u kojoj su odigrali prvu utakmicu u nekadašnjoj ABA ligi.\nCrveno-beli su slavili tada 97:95, a u međuvremenu sa pauzama odigrano je još 14 utakmica i trenutni skor je 13-2 za ekipu Crvene zvezde.\nCrveno-beli nakon velikih problema sa koronom i velikog broja odsutnih igrača uz izuzetno zgusnut raspored u kome su odigrali veliki broj utakmica, putuju u Split nakon dvodnevne pauze od utakmica i u nešto kompletnijem sastavu, sa oporavljenim Nnokom i Holom koji su nakon više od mesec dana van terena odigrali prve minute u petak u Pireju.\nMeč sa Splitom neće biti lak, domaći su u ovoj sezoni posebno na svom parketu pokazali i protiv najjačih ekipa da imaju kvalitet, a dovoljno je podsetiti i na prvi duel dva tima u ovoj sezoni koji su crveno-beli rešili u svoju korist 78:76 i to nakon što je u jednoj vrlo neizvesnoj utakmici Luković imao šut za pobedu.\nTrener Crvene zvezde Dejan Radonjić o predstojećem meču kaže:\n“Ekipa Splita je pokazala da može da bude konkurentna i da pobedjuje i ekipe sa samog vrha tabele ABA lige. Posle “duplog programa” koji smo imali prošle nedelje u Evroligi, utakmice su uvek teške, a ne treba zaboraviti da smo mi u takvim okolnostima bili i prošle nedelje kada smo zbog Korone takođe imali duplo kolo u elitnom takmičenju. Zato je potrebno da budemo na adekvatnom energetskom nivou kako bi ostvarili ono što želimo u Splitu. Očekuje nas ekipa sa puno iskustva i zato moramo da budemo maksimalno skoncentrisani. Svakako raduje postepeni povratak igrača u ekipu” rekao je trener crveno-belih Dejan Radonjić.\nKapiten Branko Lazić: “ Ekipa Splita je vrlo neugodan protivnik, a meč sa njima nam dolazi u periodu kada se nalazimo u vrlo teškom ritmu utakmica u Evroligi i sa problemima sa skraćenom rotacijom koje smo više puta naglasili. Zato je svakako dobro što se polako kompletiramo, iako smo svesni da niko od igrača koji se polako vraćaju u tim, neće moći odmah i ekspresno da nam pomognu. Očekujem tešku utakmicu protiv zaista dobre ekipe u međuvremenu pojačane i za odličnog i iskusnog Ukića, koja ima svoj cilj, koja je znala i da pobedi favorite na svom terenu. Uostalom, najbolji “podsetnik” da moramo da budem na najvišem nivou u ponedeljak uveče u Splitu je prva utakmica koju smo sa Splitom odigrali u Beogradu i koju smo dobili u dramatičnoj završnici i na jednu loptu” rekao je kapiten crveno-belih.\nEkipa Crvene zvezde koja je zbog velikih problema sa zaraženim igračima bila primorana da odloži nekoliko utakmica, na tabeli ima skor 14-2, i u narednom periodu očekuju je i zaostali mečevi sa Cibonom i Cedevita Olimpijom, a u Evroligi naredni meč je na programu u četvrtak u Beogradu protiv ekipe Himkija.\nTim crveno-belih se vraća u Beograd odmah po završetku utakmice sa Splitom.


Nikšićanin Ranko Radulović (58), koji se tereti za učešće u planiranju deset likvidacija, pod istragom je bosanskih istražitelja koji ga optužuju za ratne zločine počinjene devedesetih godina u Foči, piše podgorička "Pobjeda".\nPozivajući se na svoja saznanja, list piše da je Tužilaštvo BiH dostavilo informacije kolegama iz Crne Gore o ratnim zločinima, prema kojima je, kako se osnovano sumnja, Radulović na teritoriji Bosne i Hercegovine pre 28 godina počinio ratne zločine.\nKako je nezvanično saopšteno "Pobjedi", postoji mogućnost da bosanske vlasti ustupe predmet crnogorskim pravosudnim organima. Radi se o dokumentima u kojima dve žrtve optužuju Radulovića za silovanja i mučenja.\nBosanske vlasti formirale su predmet, i o tome obavestile crnogorsko tužilaštvo, da je Radulović označen kao osoba koja je učestvovala u ratnim dešavanjima.\nBIZNISMENI RADILI ZA CRNOGORSKE KRIMINALCE Osumnjičeni da su planirali SUROVA UBISTVA osam policajaca\nSve informacije dostavljene su putem međunarodne saradnje i narednih dana biće poznato više detalja.\nRanko Radulović uhapšen je u ponedeljak sa bratanićem Stefanom Radulovićem (22) i rođakom Lukom Radulovićem (24), te Ratkom Martinovićem (38), Darkom Vickovićem (38), Nikolom Mandićem (20) i državljanima Bosne i Hercegovine Nenadom Luburom (52) i Radojem Preradovićem (54).\nOni se terete da su članovi kriminalne organizacije koja je pripremala najteža krivična dela. Juče su saslušani u Specijalnom tužilaštvu i nakon što su dali izjave određeno im je zadržavanje od 72 sata, nakon čega će biti privedeni sudiji za istrage višeg suda u Podgorici.\nSvi osumnjičeni su negirali krivicu.\nRadulović se prilikom privođenja, kao i prilikom jednog ranijeg privođenja, obratio novinarima uz poruku: Evo vam viktorija, pobeda, pokazujući dva prsta.


Evropska izborna noć večeras u Beogradu (FOTO) - Politika - Dnevni list Danas\nPočetna » Politika » Evropska izborna noć večeras u Beogradu (FOTO)\n0Piše: Beta 26. maja 2019. 21.38 Izmenjeno: 28. maja 2019. 04.02\nSkup u organizaciji Delegacije EU u Srbiji, Portala Juropian vestern bolkans (European Western Balkans) i EU info centra jedino je mesto van Evropske unije na kojem je organizovano praćenje izbora za EP na takav način.\nNa ulazu je organizovano improvizovano glasanje, a gosti su mogli da se opredeljuju za političke grupe u Evropskom parlamentu.\nTomas Šib Foto: FoNet/Nenad Đorđević\nFabrici i Čanak Foto: FoNet/Nenad Đorđević\nManifestaciji na krovu hotela Metropol prisustvuju predstavnici diplomatskog kora, medija i javne ličnosti, a prisutne je pozdravio šef Delegacije EU u Srbiji Sem Fabrici.\nŠef Delegacije EU u Srbiji kaže da je današnji dan dan za demokratiju. Očekujem da će #Srbija u skorijoj budućnosti biti u prilici da glasa na evropskim izborima, zaključio je @FabriziSem 🇪🇺 pic.twitter.com/IqVR8jvIAH\nEvropska izborna noć, Izbori za Evropski parlamentBeograd\nFajon: Bez značajnih odluka u vezi sa Balkanom dok traje izborna trka za EP


Šok-zaokret u karijeri! Najlepša žena borilačkih sportova POKRENULA SAJT ZA ODRASLE, nudi „posebne fotke“! – Navijaci Srbija\nHome > Borilački > Šok-zaokret u karijeri! Najlepša žena borilačkih sportova POKRENULA SAJT ZA ODRASLE, nudi „posebne fotke“!\nNaime, Van Zantova je pokrenula sajt gde će svi ljubitelji njenog lika i dela moći da je vide u još slobodnijem izdanju nego na društvenim mrežama. U vidu promocije, Pejdž je uradila i spot, kojim poziva pratioce da uplate „simboličnih“ 9,99 dolara.\nSudeći prema popularnosti njene Instagram stranice, koju prati 2.8 miliona ljudi, verovatno će biti dosta zainteresovanih i za novi projekat.


Pozivajući se na dokumente koje je dobio Anketni odbor, Pavlović je kazao da podaci ukazuju na predizborno zapošljavanje u jednom broju državnih institucija, kompanija, i u nekim lokalnim samoupravama, iako je Zakonom o finansiranju političkih partija zabranjeno oglašavanje i upošljavanje u javnim institucijama nakon raspisivanja izbora.\n“'Pobjeda' je protivzakonito zaposlila jedan broj visokoškolaca sa spiska koji je direktorici Zavoda za zapošljavanje Vukici Jelić uputio Odbor DPS-a Glavnog grada. Isti se slučaj pred izbore desio i u Televiziji Crne Gore. Naravno da je potreba za tim mladim visokoobrazovanim ljudima prestala odmah nakon što su izbori završeni”, kazao je Pavlović “Vijestima”.\nOn je upozorio da je primjera nezakonitog zapošljavanja uoči parlamentarnih izbora bilo i u Podgorici, na Cetinju, kao i u nekim gradovima na sjeveru Crne Gore.\nPavlović je kazao da to dokazuju dokumenta koja su nakon zahtjeva Anketnog odbora dostavljena tom parlamentarnom tijelu.\nPodsjećajući da je u ime Anketnog odbora uputio 105 zahtjeva različitim institucijama kako bi dobio informacije u vezi sa aferom "Snimak", Pavlović tvrdi da su se nadležne institucije oglušile na 80 odsto zahtjeva.\nTo, kako je kazao, ukazuje da uz funkcionere vladajuće koalicije i državne institucije rade na opstrukciji rasvjetljavanja afere.\nOn je naveo da je institucijama koje nijesu odgovorile uputio urgencije, upozoravajući da će ukoliko se ponovo ogluše insistirati da ti primjeri opstrukcije uđu u izvještaj Anketnog odbora. Kao primjer Pavlović je naveo Ministarstvo unutrašnjih poslova od kojeg je tražio podatke vezane za problem brisanja glasača i biračkog spiska.\n“Oni su prvo bili potpuno gluvi na moje zahtjeve, a potom su mi uputili odgovor koji je blago rečeno uvredljiv. Ministru Rašku Konjeviću nije dovoljan zahtjev koji sam mu ja, kao poslanik i predsjednik Anketnog odbora uputio i potpisao, već traži odluku Anketnog odbora. Na isti način mi je odgovorio i drugi SDP-ov funkcioner Ervin Spahić, koji je sada čelnik Agencije za zaštitu životne sredine”, tvrdi on.\nOn je kazao da će odbor sjutra saslušavati predsjednike beranskog i cetinjskog odbora DPS-a Budimira Dabetića i Jovana Martinovića.\nNakon njih, kako je kazao, biće saslušani ministar održivog razvoja Branimir Gvozdenović i poslanik Tarzan Milošević. Pavlović je ponovio da očekuje da Anketni odbor završi rad sa Izvještajem u kome će se tražiti konkretna odgovornost konkretnih osoba, upozoravajući da neće prihvatiti da rad odbora bude obesmišljen i da Izvještaj bude uobličen kao “nekakva deklaracija uopštenog sadržaja”.\nSaslušati Jusa Ajanovića i Simovića\nPavlović je kazao da će od zamjenika vrhovnog državnog tužioca Veselina Vučkovića tražiti da informiše članove odbora o istrazi političke korupcije u Pljevljima, navodeći da će tražiti saslušanje direktora pljevaljskog Centra za socijalni rad Jusa Ajanovića i poslanika Milutina Simovića, koji je koordinator DPS-a za Pljevlja.\n“Očekujem da će Simović prihvatiti da pred odborom da izjavu o tome šta se dešavalo u Pljevljima pred izbore, jer je baš on bio terenski koordinator DPS-a za taj grad. Pljevaljski slučaj je samo dobro dokumentovana epizoda jedne šire priče koja se dešavala i u drugim gradovima Crne Gore. Zato ja ovo vidim kao jedan od prioriteta Anketnog odbora”.\nIz privatne u državnu firmu\nOn je naveo i da je vladajuća partija razvila poseban sistem kako bi izbjegla direktno kršenje Zakona o finansiranju političkih partija, koji zabranjuje zapošljavanje u državnoj i lokalnim upravama nakon raspisivanja izbora.\n“Podaci koje smo prikupili ukazuju na čitav alternativni model nezakonitog zapošljavanja u državnim ustanovama i kompanijama, na tzv. 'preuzimanje' osoba koje su već zaposlene u nekoj privatnoj firmi.\nTo se obavlja preko jedne agencije za posredovanje pri zapošljavanju, koja je za te usluge posredovanja plaćena iz budžeta, i ja sam već zatražio podatke o toj agenciji od većeg broja institucija”, kazao je Pavlović.


Mnogi u RS će dobiti manje plate\n24. avg 2018 4375\nKonfederacija sindikata Republike Srpske dala je rok Vladi do kraja avgusta da organizuje sastanak I riješi problem koji nastao nedovoljnim činjenjem Vlade oko novog Zakona o platama kojim je najavljeno povećanje plate za 30 maraka. Vlada je napravila nekoliko skandaloznih grešaka koje će rezultovati time da će neke plate biti smanjene, tvrde u Konfederaciji sindikata.\nRok Vladi je do kraja mjeseca da organizuje sastanak sa predstavnicima Konfederacije sindikata. Razloga je mnogo a najveći su skandalozni potezi Vlade Srpske u posljednjih nekoliko mjeseci kada je u pitanju zakon o platama i potpisivanje posebnih kolektivnih ugovora, piše Buka.\nU Sindikatu uprave tvrde da je Vlada napravila skandalozne greške jer u zakonu o platama za zaposlene u javnim službama nema kategorije za direktorovu platu koji vode ustanovu do 100 zaposlenih. Budući da je stari zakon prestao da važi sada ti direktori ne mogu da prime platu i ko god da im je isplati, prekršiće zakon.\nVlada uopšte nije u novom zakonu obuhvatila novoformirane službe sa specijalno zaposlenima u Republičkoj civilnoj zaštiti i pored odluke skupštine, tvrde u konfederaciji.


Lažima protiv kvaliteta\nU Izdavačkoj kući „Klett” održana je konferencija za novinare povodom neistinitih informacija, koje su se prethodnih dana pojavile u nekoliko dnevnih novina.\nKonferenciji su prisustvovali autori i urednici Izdavačke kuće „Klett”, koja ove godine obeležava 15 godina rada. “Sramotno je što konkurencija pokušava da omalovaži rad autorskih i uredničkih timova sačinjenih od oko 1.000 stručnjaka i saradnika sa Univerziteta u Beogradu, Univerziteta u Kragujevcu i Univerziteta u Nišu”, istakli su predstavnici te izdavačke kuće.\nUrednici i autori najuspešnijih izdanja za srpski jezik, matematiku i istoriju – prof. dr Vesna Lompar, prof. dr Nebojša Ikodinović i prof. dr Marko Šuica – obratili su se novinarima na konferenciji i istakli kvalitet štampanih i digitalnih izdanja. Direktorka Izdavačke kuće „Klett” Gordana Knežević Orlić potom je naglasila da će tužiti izdavače koji su poslali lažnu informaciju da didaktički materijal, inače deo nastavničkih kompleta, vredi i do 300 evra. Protiv potpisnika ovog dopisa biće podneta krivična prijava.\nSadržaj jednog od paketa namenjenog učenicima prvog razreda osnovne škole direktorka "Klett"-a pokazala je i novinarima.\nAutori i urednici naročito su želeli da istaknu da su višegodišnjim kontinuiranim radom napravljeni izuzetni udžbenički i nastavnički kompleti, koji služe svim učenicima u razredu da na očigledan način usvajaju nove pojmove, a nastavnicima da sprovode nastavu u skladu sa ishodima i ciljevima koji su propisani novim Planom i programom nastave i učenja.\nPrednost na tržištu Izdavačka kuća „Klett” gradila je 15 godina investiranjem u nove tehnologije i angažovanjem preko 30 mladih ljudi – programera i dizajnera – da naprave izuzetne digitalne udžbenike, a sve to u cilju motivisanja učenika da istražuju, uče i budu radoznali, istakla je direktorka izdavačke kuće “Klett”.\n“Laž je da koferče sa setom didaktičkih materijala za fiziku ima vrednost 300 evra. Njega čine različiti materijali za izvođenje eksperimenata kao što su magneti, dinamometri, set tegova, komplet menzura, hronometar i metarska traka, a svi ovi elementi neophodni su nastavniku u postizanju ishoda propisanih novim Planom i programom nastave i učenja i samo upotpunjuju sadržaj udžbenika, koji se odnosi na izvođenje laboratorijskih vežbi”, navela je Knežević Orlić.\nNa kraju konferencije direktorka je naglasila da je „Vulkan znanje” iskopirao Izdavačku kuću „Klett” i napravio svoj „Kofer znanja”. Zaključila je da je sramotno da najpre kopiraju, a zatim lažno optužuju.


Noć muzike - večeras od 20.00 do 20.30 - Dan u Beogradu\nNaslovna » Izlasci » Muzika » Noć muzike – večeras od 20.00 do 20.30\nNoć muzike - večeras od 20.00 do 20.30 (foto: Pixabay)\nNeko drugi 20. mart 2020. Muzika Postavite komentar\nNoć muzike bi trebalo da se dogodi večeras, 20. marta 2020, od 20.00 do 20.30, posle aplauza lekarima i medicinskom osoblju.\nNaime, Muzička produkcija RTS i organizatori manifestacije „Noć muzike“ pozvali su građane da učestvuju u stvaranju muzike ili uživaju u njenim zvucima.\nDirektor i šef dirigent SO RTS, Bojan Suđić, najavio da će večeras članovi svih sedam orkestara i horova Muzičke produkcije iz svojih stanova, sa terasa i prozora, zasvirati i zapevati omiljene melodije, piše u saopštenju.\nOni će na taj način „ohrabriti i ostale profesionalne muzičare, kao i amatere, da sa svojim violinama, trubama, gitarama, saksofonima i svim drugim instrumentima, ali i talentom za pevanje, doprinesu najmasovnijem koncertu na otvorenom koji je Srbija do sada doživela“.\nOvom akcijom simbolično će biti obeležen i početak proleća. (danubeogradu.rs)\nTagovicovid-19 korona virus muzika noć muzike policijski čas vanredno stanje\nPrethodni Meridian: Nova dimenzija klađenja uz E-sport\nSledeći HAPPY HOUR U SLUŽBI ZDRAVLJA: Meridian kao niko do sada – neka vreme leti!


Vesti online / Vesti / Ex YU / "NE predlogu EU, on je dobar samo za Hrvatsku"\n"NE predlogu EU, on je dobar samo za Hrvatsku"\nPredsednik Republike Srpske Milorad Dodik kaže da za Republiku Srpsku nije prihvatljiva predložena adaptacija Sporazuma o stabilizaciji i pridruživanju s EU.\nAdaptacija sporazuma neprihvatljiva jer bi dovela do ogromnih gubitaka\nRTRS prenosi da je Dodik naveo da bi ona nanela nesagledive štete prehrambenoj i poljoprivrednoj proizvodnji i gubitke od 210 miliona konvertabilnih maraka na godišnjem nivou.\n- Sva računica nije dobra za Republiku Srpsku i BiH, nego za Hrvatsku koja bi svoje proizvode plasirala u BiH - rekao je novinarima Dodik nakon sastanka u Banjaluci sa predstavnicima Srpske u institucijama BiH, Vlade i Narodne skupštine, Privredne komore Srpske, Spoljnotrgovinske komore BiH, poljoprivrednih udruženja i "Mlijekoprodukta" iz Kozarske Dubice.\n* Bakirov pucanj u pomirenje\n* "Ne mrzim nikog, a Srbe volim"\n* "Kada uticaj Zapada izbledi, Balkanu preti haos"\n* Ivanić: Ako Sarajevo nastavi s pričom...\nOn je naveo da se mišljenje Republike Srpske u ovom slučaju mora uvažavati, a ne kao do sada. Dodik je rekao da je nedolazak predstavnika vlasti sa nivoa BiH iz Republike Srpske klasično prebacivanje odgovornosti.\nPredsednik Republike Srpske je istakao da član Predsedništva BiH iz Republike Srpske Mladen Ivanić sada ima zvanični stav iz Republike Srpske o predloženoj adaptaciji SSP.\nRTRS navodi i da su poljoprivredni proizvođači istakli da su apsolutno protiv predložene adaptacije zbog ogromnih gubitaka koje bi imali.\nSporazum o stabilizaciji i pdridruživanju\nEX YU "Rusija uvlači Bosnu u svoj sukob sa Evropom"\nEX YU "Ukoliko Dodik ne promeni svoje ponašanje preduzećemo odgovarajuće mere"\nSRBIJA Zapad sprema novi udar na Srbiju: Besni zbog Srpske, tražiće i priznavanje Kosova\nEX YU Dodik: Na Srbima mnogi vežbaju\nNedelja 26.06.2016. 21:50\nХоћемо на слободу Српског хероја Ратка Младића који је давао свој живот за Републику Српску.


Info Bijeljina - Na graničnim prelazima u BiH bez dužih zadržavanja\nZbog izgradnje propusta na ukrštanju magistralnog puta Bijeljina - Ugljevik i regionalnog Ugljevik - Glavičice u Ugljeviku saobraćaće se usporeno, uz povremene obustave.\nU toku su radovi na rekonstrukciji i sanaciji vodovodne i kanalizacione mreže na dionici magistralnog puta Čelinac - Kotor Varoš, na području opštine Kotor Varoš, pa se od 7.00 do 18.00 časova saobraća jednom trakom, uz naizmjenično propuštanje vozila.\nJednom trakom, uz naizmjenično propuštanje vozila, od 7.00 do 18.00 časova saobraća se i na dionici entitetska granica /Otoka/ - Novi Grad jedan.\nZbog radova na rekonstrukciji Savskog nasipa na lokalitetu Rača, saobraća se naizmjenično, jednom trakom, svakodnevno od 7.00 do 18.00 časova.\nU toku su radovi na sanaciji oštećenja kolovoza na dionici Brod na Drini - granica BiH/Crne Gora /Šćepan Polje/, zbog čega se saobraćaj obustavlja više puta u toku dana, ne duže od 30 minuta. Na ovoj dionici na snazi je zabrana saobraćaja za vozila čija ukupna masa prelazi 12 tona i vozila čija dužina prelazi osam metara.\nZbog izlaska građevinskih mašina i vozila angažovanih na izgradnji autoputa Banjaluka - Doboj, na magistralnom putu Vukosavlje - entitetska granica /Karuše/ na dionicama Šešlije - Johovac i Johovac - Rudanka izmijenjen je režim saobraćaja tako da će se povremene obustave saobraćaja vršiti svaki puni čas i trajaće po 15 minuta /radnim danima i subotom od 7.00 do 17.00, a nedjeljom od 7.00 do 13.00 časova/.\nZbog izlaska vozila i građevinskih mašina koje su angažovane na izgradnji autoputa Banjaluka - Doboj, izmijenjen je režim saobraćaja na dionici Klašnice jedan - Prnjavor u zoni ukrštanja sa magistralnim putem Laktaši - Prnjavor i na dionici Klašnice jedan - Prnjavor /naseobina Lišnja/, od 7.00 do 19.00 časova.\nZbog deminiranja terena, na snazi je privremena obustava saobraćaja od 8.30 do 15.00 časova, na magistralnom putu Brodsko Polje - entitetska granica /Brusnica/, na lokalitetu Klakar Donji dva, i to 30 minuta obustave i 10 minuta propuštanja i neće se izvoditi vikendom i praznicima.\nZa teretna vozila ukupne mase veće od 3,5 tone i autobuse iznad pet tona zabranjen je saobraćaj na regionalnom putu Bratunac tri - Drinjača, radi nesmetanog saobraćanja i bezbjednosti učesnika u saobraćaju, jer su se usljed prošlogodišnjih poplava urušile desna bankina i dio saobraćajne trake do rijeke Drine.\nNa dionici regionalnog puta Prnjavor - Stanari, preko mosta u mjestu Dragalovci, zabranjen je saobraćaj svim vozilima iznad pet tona ukupne mase i visine iznad 3,5 metra.\nNa autoputu A-1, na dionici Visoko - Dobrinje u toku je sanacija dilatacionih naprava na mostu M6, zbog čega se saobraćaj preusmjerava iz vozne u preticajnu traku i obrnuto. Iz AMS skreću pažnju i na dionice Sarajevo zapad -Tarčin i Sarajevo sjever - Butile gdje se izvode radovi na redovnom održavanju /košenje trave i obnavljanje horizontalne signalizacije/, zbog čega je potrebno prilagoditi vožnju.\nNa graničnim prelazima u BiH jutros nema dužih zadržavanja. Na Graničnom prelazu Brčko - Gunja na snazi je zabrana saobraćaja za teretna vozila, zbog radova u Hrvatskoj.


Uručene Popboks nagrade – Nadlanu.com\nUručene Popboks nagrade\nBEOGRAD, 12. februara 2010. (Beta) - Internet časopis za pop kulturu "Popboks" u četvrtak uveče dodelio je drugi put godišnje nagrade svojih čitalaca i novinara, koje su između ostalih pripale "Obojenom programu", "Velikom preziru", "Darkvud dabu", režiseru Mladenu Đorđeviću i televiziji B92.\nNa svečanosti u Domu omladine Beograda, za najbolji domaći album 2009. godine, prema glasovima čitalaca www.popboks.com, nagradu je primio frontmen novosadskih alternativaca "Obojeni program" Branislav Babić-Kebra za "Kosmos u tvom srcu/Igračke se voze levom rukom".\nKritika "Popboksa" odlučila je da je "Veliki prezir" zaslužio nagrade za najbolji album "Nikad je kraj", kao i za pesmu godine "No no". "Najdogađaj" po misljenju čitalaca je koncert 8. oktobra prošle godine u DOB-u beogradskog alternativnog benda "Darkvud dab".\nNajbolji novi bend po mišljenju "Popboks" čitalaca je "The Branka", a u njihovo ime je nagradu primio četvorogodišnji Dimitrije izjavivši: "Lokenlol je pobedio".


Lalatović: "Drago mi je što će Zvezda osvojiti titulu" - Sportske.net\nLalatović: "Drago mi je što će Zvezda osvojiti titulu"\nTrener Napretka Nenad Lalatović rekao je danas da mu je drago što će njegova ekipa pobedom nad Partizanom pomoći Crvenoj zvezdi da osvoji titulu u Jelen Superligi.\nBivši kapiten Crvene zvezde a sada trener Napretka, Nenad Lalatović, izjavio je posle pobede njegovog tima nad Partizanom da mu je drago što su Kruševljani na taj način pomogli Zvezdi da dođe na korak od titule.\n"Mi igramo samo za nas, nalazili smo se u opasnoj zoni, da danas nismo pobedili i da izgubimo od Rada, ispali bismo iz lige. Napravili smo jedan veliki korak napred, veliki korak ka opstanku" rekao je Lalatović posle trijumfa nad Partizanom.\nNapredak je danas pobedio Partizan sa 2:0 u 25. kolu Superlige Srbije čime je omogućio Crvenoj zvezdi da pet kola pre kraja dođe do šest bodova prednosti u odnosu na "večitog rivala".\n"Čestitam mojim igračima na prikazanoj igri, osvojena tri velika boda i, ono što nosim na srcu i što moram da kažem, želim Zvezdi da osvoji titulu", rekao je Lalatović posle meča.\nCrno-beli, posle neuspeha na gostovanju u Kruševcu, zaostaju za Crvenom zvezdom tri boda na tabeli, ali klub iz Ljutice Bogdana ima meč manje.\n"Drago mi je što sam ja, bivši igrač i kapiten Crvene zvezde, na neki način pomogao mojoj Zvezdi da dođe do titule, ali smo danas isključivo igrali za Napredak. Drago mi je što smo ostali u ligi i što će Zvezda da osvoji titulu", kazao je Lalatović.


Izvor: B92, 24.Jan.2019, 08:29\nBeograd -- Tužilaštvo za organizovani kriminal nastavlja danas izlaganje završne reči na suđenju četvorici bivših pripadnika DB-a optuženih za ubistvo Slavka Ćuruvije.\nOčekuje se da zamenik tužioca Milenko Mandić okonča svoje izlaganje započeto krajem decembra i saopšti koje kazne tužilaštvo predlaže za optužene.\nZa ubistvo novinara Slavka Ćuruvije, 11. aprila 1999. godine, optuženi su nekadašnji šef DB-a Radomir Marković, tadašnji šef beogradskog >> Pročitaj celu vest na sajtu B92 << centra DB-a Milan Radonjić i pripadnik toga centra Ratko Romić, kao i Miroslav Kurak kome se zbog bekstva sudi u odsustvu.\nNa početku izlaganja, zamenik tužioca se osrvnuo na materijalne dokaze izvedene u ovom postupku, pisane dokaze, kao i na iskaze svedoka kojima potkrepljuje tvrdnje iz optužnice.\nNakon što tužilaštvo završi izlaganje završne reči, uslediće završne reči odbrane, odnosno branilaca i okrviljenih, posle čega će sud zakazati objavljivanje prvostepene presude.\nTokom višegodišenjeg dokaznog postuka u ovom procesu ispitano je preko 100 svedoka. Nekadašnji komadant Jedinice za specijalne operacije Milorad Ulemek je ključni svedok u ovom postupku, jer je nakon njegovog svedočenja u Tužilaštvu za organizovani kriminal, u januaru 2013. godine pokrenuta zvanična istraga, kada su uhapšeni Radonjić i Romić.\nUlemek međum nije želeo da svedoči pred sudom, a kao razlog je naveo strah za svoju bezbednost i bezbednost svoje porodice. On u najčuvanjijem zatvoru u zemlji zvanom "Alkatraz" služi kaznu od 40 godina zatvora na koju je osudjen zbog učešća u ubistvu premijera Zorana Đinđića, zatim za dela koja je počinio kao pripadnik "zemunskog klana", zbog ubistva Ivana Stambolića i zbog četvorostrukog ubistva na Ibarskoj magistrali.\nKako se navodi u optužnici, Ćuruvija je ubijen zbog "javnog istupanja u zemlji i inostranstvu i kritike nosilaca političke vlasti, mogućnosti da utiče na javno mnjenje i delovanje opozicionih društvenih snaga, radi očuvanja postojeće vlasti". Ubijen je u dvorištu ispred ulaza u zgradu, gde su se nalazile prostorije marketing službe "Dnevnog telegrafa".\nSrbijaDanas.com: Tužilaštvo nastavlja završnu reč za ubistvo Ćuruvije\nRadio Televizija Vojvodine: Tužilaštvo traži po 40 godina zatvora zbog ubistva Ćuruvije\nBlic: Tužilaštvo danas nastavlja završnu reč za ubistvo Ćuruvije


Faktor | Udruženja: Neistina je da je Otvorena mreža uradila više transplantacija od države BiH\nObjavljeno: 27.10.2020. u 12:04\nIz ovih udruženja negiraju određene istupe u javnosti prema kojima je Otvorena mreža jedina rješavala probleme dijaliznih pacijenata koji su čekali na transplantaciju. Također, istakli su da nije istina da je ova NVO uradila više transplantacija od države BiH.\n- Smatramo da ove izjave štete i mogu ugroziti procese na kojima mi, kao udruženja, zajedno sa medicinskim stručnjacima dosljedno radimo - saopćili su.\nNavode i kako nema sumnje da su Otvorena mreža kao i neke druge NVO pomogle određenom broju pacijenata, ali i dodaju da to nije način na koji treba da bude organizirana transplantacijska medicina u BiH. Ističu da u BiH postoje tri transplantacijska centra - UKC Tuzla, KCU Sarajevo i UKC Banja Luka koji su dosad uradili oko 320 transplantacija bubrega i jetre te još nekoliko stotina transplantacija rožnice.\nUdruženja navode da već niz godina rade na raznim projektima, tribinama, edukaciji i promociji o važnosti donacije i transplantacije organa kako bi bila ojačana svijest građana jer bez donacije organa nema transplantacije.\nTakođer, protiv su prikupljanja novca za transplantaciju organa osim ako je to neophodno i ako taj trošak liječenja ne pokriva Zavod zdravstvenog osiguranja i reosiguranja FBiH ili Fond solidarnosti FBiH. Žele, kako kažu, da se transplantacije rade u BiH, jer je to lakše, pristupačnije i jednostavnije za pacijente, a dodaju da su iz ZZOiRO FBiH osigurana sredstva za svaku transplantaciju i nema prikupljanja novca.\n- Transplantacija kod nas košta puno manje pa ćemo tako imati i određenu uštedu, a uz transplantacijsku medicinu, razvijali bi ostale grane medicine u Bosni i Hercegovini, a ne u Francuskoj, Turskoj, Italiji ili Hrvatskoj - navedeno je u saopćenju.\ndijalizni pacijentitransplantacijaOtvorena mreža\nDogodilo se u Švedskoj\nPacijentu COVID-19 uništio pluća, hirurzi mu uspješno transplantirali nova\nHelena Lončar privremena direktorica Federalnog zavoda za zapošljavanje


1 septembra, 2008 in Ispričane priče ...\n1 septembra, 2008 u 21:36\nSa velikim zadovoljstvom sam pročitala tvoje priče i zastala i zamislila se i ostala bez komentara na pojedinim mestima, jer posle čitanja, ostaje samo da se čovek zamisli, ali imam i jednu primedbu, a to je… Treba više i češće da pišeš, baš mi se dopada! 😀\n15 decembra, 2008 u 14:12\nPridružujem se „čaroliji“ u mišljenju i zamerci. Ono o čemu sam razmišljao dok sam čitao sve što si napisao, pročistilo je neke vijuge koje su mi bile zarđale.\n21 februara, 2009 u 12:50\nNisam citalala komentare, vec samo tekst i rekoh moram da iznesem odusevljenost ovim kratkim i britkim tekstovima, kad ono dva slicna komentara pre mene….\nOve recenice govore o sposobnosti pisca da sa malo reci kaze ono najvaznije i da nas prodrma i probudi iz ucmalosti i baci u razmisljanje….\nOstale tekstove citam cim dodojem do malo slobodnog vremena…


Milošević: Derbi će pripasti onome ko se bolje prilagodi pritisku - MaxBet Sport\nMilošević: Derbi će pripasti onome ko se bolje prilagodi pritisku\nU četvrtak od 19 časova na programu je prvi “večiti derbi” za Savu Miloševića, u ulozi trenera. Od kako je on preuzeo Partizan, crno-beli su izgubili sva tri meča na gostujućem terenu, protiv Napretka, Vojvodine i Radničkog.\nKvota u MaxBetu na to da će Partizan ostati neporažen na Marakani je 1.85, dok je na pobedu Zvezde kvota 1.90.\n– Da ne pričam o važnosti derbija, to već svi vrlo dobro znate. Naša situacija je i dalje jako komplikovana, ali se trudimo da je popravljamo iz nedelje u nedelju. Poslednja utakmica predstavlja rezultatski korak unazad, ali je tako ne gledam. Ekipa je odigrala šta sam tražio, nismo imali nekoliko igrača, tako da ima tu još faktora koji su uticali na poraz od Radničkog. Okrećemo se sledećoj utakmici, nemamo vremena da razmišljamo o prošlosti. Ova je jako bitna utakmica, ali ne predstavlja “biti ili ne biti”. Posle imamo još četiri utakmice u borbi za Evropu – rekao je Milošević.\nPartizan se ove sezone dobro nosio u direktnim duelima sa Zvezdom. Oba derbija su završena rezultatom 1:1.\n– Te dve utakmice koje smo igrali sa Zvezdom mogu puno da pomognu, jer je ekipa pokazala da zna kako da izađe na kraj sa crveno-belima i to je plus. Sve to pada u vodu kad počne derbi. Važno je i nama i njima, a ko bude uspeo da se bolje prilagodi pritisku, taj će biti u prednosti – kazao je Milošević.\nTagovi:FK Crvena zvezdaFK Partizansavo miloševićSuperliga SrbijeTop3\nRadnički ne odustaje od titule: Pobeda nad “brđanima” za dodatni pritisak Zvezdi\nAničić: Voždovac je na svom terenu nepobediv, bodovi ostaju na krovu!


Prijem Ambasade Azerbejdžana povodom Dana Republike - Svet - Dnevni list Danas\nPočetna » Svet » Prijem Ambasade Azerbejdžana povodom Dana Republike\nPrijem Ambasade Azerbejdžana povodom Dana Republike\nD. J.29.05.2017. 22:47\nAmbasada Azerbejdžana obeležila je večeras svečanim prijemom u Hotelu Hajat svoj nacionalni dan – Dan republike.\nAmbasador Azerbejdžana u Srbiji Eldar Hasanov dočekao je brojne uvažene goste i poželeo im dobrodošlicu. Među zvanicama našli su se i ambasador Velike Britanije Denis Kif, ambasador Rusije Aleksandar Čepurin, ministar unutrašnjih poslova Nebojša Stefanović, ministar odbrane Zoran Đorđević, načelnik Generalštaba Vojske Srbije Ljubiša Diković, lider radikala Vojislav Šešelj, direktor Koridora Zoran Babić, operska pevačica i poslanica SNS Jadranka Jovanović i mnogi drugi.\nSvečani deo programa otvorio je nastup mališana iz hora “Nađi svoju zvezdu” Dečijeg kulturnog centra Beograda, koji su izveli nacionalne himne Azerbejdžana i Srbije. Nakon toga, Hasanov se obratio gostima, podsetivši da 28. maja Azerbejdžan obeležava Dan Republike, i da je to jedan od nezaboravnih i najslavnijih dana u istoriji azerbejdžanske državnosti.\n“Pre 99 godina, na ovaj značajan dan, osnovana je prva parlamentarna republika Istoka i muslimanskog sveta – Demokratska Republika Azerbejdžan. Ovaj događaj je ostavio dubok trag ne samo na mnogovekovnu istoriju azerbejdžanske državnosti, već i na socijalni i politički život muslimanskog sveta”, rekao je Hasanov i ukratko se osvrnuo na razvoj ove zemlje od tog vremena do danas.\nOsim toga, Azerbejdžan i Srbija ove godine obeležavaju 20. godišnjicu uspostavljanja diplomatskih odnosa. Govoreći o kulturnim vezama koje postoje među našim narodima, Hasanov je istakao da će od 1. juna u Etnografskom muzeju u Beogradu biti prikazana izložba azerbejdžanskog Muzeja tepiha i pozvao sve prisutne da je posete.\nNa kraju govora, ambasador Azerbejdžana je poručio: “Želim da čestitam prijateljskom srpskom narodu na uspešnim predsedničkim izborima i da poželim mnogo uspeha novom predsedniku Srbije”, nakon čega su on i ministar Stefanović zajedno isekli slavljeničku tortu.


Političari iz naše zemlje zabrinuti za SAD: Izgleda da je virus BiH stigao na obale Amerike - Portal 072info\nPolitičari u našoj zemlji iskazali su zabrinutost zbog sinoćnjih događaja u glavnom gradu SAD-a, gdje su Trumpove pristalice pokušale silom spriječiti brojanje elektorskih glasova i potvrdu Bidenove pobjede na predsjedničkim izborima u ovoj zemlji. Povodom ovih događaja oglasio se predsjednik Platforme za progres Mirsad Hadžikadić koji je napisao da je ovo pokazatelj šta se dešava kada političari više misle na sebe nego na državu i njene građane.\nDanašnji događaji u američkom kongresu su jasan znak šta se može desiti kada političari više brinu o sebi i svojoj…\nObjavljuje Mirsad Hadžikadić u Srijeda, 6. siječnja 2021.\n“Današnji događaji u Kongresu SAD-a su jasan znak šta se može desiti kada političari više brinu o sebi i svojoj političkoj karijeri nego o državi i građanima, kada ideali ustuknu pred ličnim interesima, kada mržnja i strah nadvladaju razum i razgovor. Izgleda da je virus Bosne i Hercegovine stigao na obale Amerike”, istakao je Hadžikadić.\nReagirao je i predsjednik SDP-a Nermin Nikšić koji je objavio da je i on, kao i svi građani Bosne i Hercegovine, s velikom pažnjom i zabrinutošću pratio dešavanja u prijateljskim Sjedinjenim Američkim Državama.\nKao i svi građani Bosne i Hercegovine, sa velikom pažnjom i zabrinutošću pratim dešavanja u prijateljskim Sjedinjenim…\nObjavljuje Nermin Nikšić u Četvrtak, 7. siječnja 2021.\n“Nadam se i vjerujem da će naši prijatelji i najvažniji partneri i saveznici Bosne i Hercegovine smoći snage i mudrosti da tranziciju vlasti provedu na miran način. Ako iko, mi u Bosni i Hercegovini razumijemo značaj mira i stabilnosti i znamo cijenu koja se plaća kada država i njene institucije budu ugrožene, osporene ili izložene nasilju. Siguran sam da će se SAD uspješno iznijeti s trenutnim stanjem i nastaviti biti oslonac drugim državama koje teže uspostavi istinskog demokratskog, građanskog društva, poput Bosne i Hercegovine”, naveo je Nikšić.\nPodsjećamo, sinoć su pristalice odlazećeg predsjednika SAD-a Donalda Trumpa silom pokušale spriječiti brojanje elektorskih glasova u zgradi Kapitola u Washingtonu. U neredima koji su nastupili nakon toga smrtno su stradale četiri osoba, a više ih je ranjeno. Uhapšen je veliki broj Trumpovih pristalica, a Senat je nešto kasnije završio brojanje glasova i proglasio pobjedu Joea Bidena.\nPrethodni članakDok se Hrvatskom širi novi soj virusa, vlasti BiH ne razmišljaju o mjerama za susjede\nSljedeći članakWindows 7 još uvijek koristi najmanje 100 miliona kompjutera


Sprema li se novi veliki zaokret Amerike: Povratak sporazumima iz kojih je Tramp izašao - 19.12.2020, Sputnik Srbija\nPovlačenje SAD iz Transpacifičkog partnerstva, Uneska, Pariskog klimatskog i iranskog nuklearnog sporazuma, samo su neki od poteza kojima je Donald Tramp... 19.12.2020, Sputnik Srbija\nanalize i mišljenja, komentari i analitika, donald tramp, džo bajden, svetska zdravstvena organizacija, sad\nPrema rečima Milana Krstića sa Fakulteta političkih nauka, Džozef Bajden će se u svojoj politici nesumnjivo više oslanjati na multilateralno delovanje i na aktivan angažman SAD u međunarodnim organizacijama, nego što je to činio njegov prethodnik.\nVraća li Bajden Ameriku sporazumima iz kojih je Tramp istupio\n„Tramp nije imao preveliko poverenje u multilateralizam na međunarodnom polju, a naročito nije imao poverenja u međunarodne organizacije, pa se u skladu sa tim i povukao iz brojnih međunarodnih organizacija i sporazuma. Bajden će verovatno simbolički, na samom početku svog mandata, najaviti i početi sa realizacijom povratka SAD u okvir Pariskog klimatskog sporazuma, a verovatno će se vrlo brzo vratiti u Svetsku zdravstvenu organizaciju. Na taj način će simbolički nagovestiti da se Amerika vraća i da verovatno želi ponovo da predvodi te multilateralne forume, a ne da se od njih udaljava“, objašnjava Krstić, koji je i urednik portala „američkiizbori.rs“.\nOvaj stav deli i karijerni diplomata u penziji dr Zoran Milivojević, koji smatra da će se Bajden nasloniti na politiku prethodne administracije demokrata u kojoj je bio potpredsednik i gde je, u dva navrata, učestvovao u kreiranju i sprovođenju spoljne politike i strategije SAD. U tom smislu je, kaže, realno očekivati povratak SAD u sporazum o klimi i sporazum o iranskom nuklearnom programu.\n„Najavljeni povratak SAD na multilateralizam je u funkciji vraćanja na poziciju punog partnerstva sa zapadnim saveznicima, u prvom redu sa Evropskom unijom, koje je bilo na neki način narušeno specifičnim spoljnopolitičkim pogledima predsednika Trampa. To pre svega važi za transatlantske odnose, za relaciju Vašington-Brisel i odnose Vašingtona i NATO-a. Ipak, svet danas nije isti i svakako će Amerika morati da ima u vidu realpolitiku i to da je već sasvim evidentno da ona na globalnoj sceni nije niti jedina niti svemoguća i da ima rivale – Kinu i Rusiju. Taj rivalitet će opredeliti američku spoljnopolitičku strategiju u narednom periodu“, napominje Milivojević.\nNa pitanje, očekuje li povratak Vašingtona u Savet za ljudska prava Ujedinjenih nacija i Unesko, Milivojević kaže da su UN i dalje nezamenjive kao globalni mehanizam za očuvanje mira, stabilnosti i bezbednosti, ali i kao globalni mehanizam za dijalog.\n„Postoji tendencija koja dominira u globalnim odnosima, a to je da se funkcija UN ponovo vrati na scenu, da se ojača i da međunarodni poredak podrazumeva poredak koji je uspostavljen Poveljom UN. U tom smislu verujem da pokušaji da se UN eliminišu ili da se stave u funkciju jednog centra nisu realni i da će Amerikanci imati u vidu ulogu i funkciju Svetske organizacije, koja može biti prostor za dijalog tri svetske sile – SAD, Kine, Rusije, za trougao koji diktira sadržaj i tempo međunarodnih odnosa“, ukazuje Milivojević.\nTeži povratak u pojedine sporazume\nKrstić veruje da postoje sporazumi kod kojih će biti nešto teže izvršiti neki brz povratak, a jedan od njih je i nuklearni sporazum koji su, za vreme drugog mandata Baraka Obame, sa Iranom postigle Nemačka i pet stalnih članica SB UN.\nTaj sporazum je, prema njegovim rečima, nešto što će za novu američku administraciju svakako predstavljati neku vrstu pravca u kome treba delovati prema Iranu, ali neće biti tako lako momentalno se vratiti jer se situacija promenila i nije sve isto kao pre pet godina.\n„S obzirom na unutrašnje prilike u Americi jasno je da će sada postojati veći pritisak nego prilikom sklapanja sporazuma, a tu je i pritisak koji bi dolazio od strane Izraela, ali i arapskih zemalja koje u regionu Bliskog istoka na Iran gledaju sa nepoverenjem. Zato je verovatnije da će biti neophodni novi pregovori kako bi se postigao neki redefinisani sporazum sa Iranom. U tom slučaju bi Amerika verovatno, kao neku vrstu „šargarepe“ ili prestanka upotrebe štapa, prestala da upotrebljava sankcije ka Iranu, što bi mogla da bude jedna od, uslovno rečeno, nagrada ili prestanka kazni za Iran, a Iran bi zauzvrat morao da pruži neke veće garancije da bi se odrekao upotrebe nuklearne energije u vojne svrhe“, ocenjuje Krstić.\nŠta Bajden neće menjati?\nIpak, veruje sagovornik Sputnjika, neki Trampovi potezi ostaće na snazi i sa dolaskom nove američke administracije.\n„Priznanje Jerusalima kao glavnog grada Izraela, premeštanje američke ambasade u taj grad i priznanje aneksije Golanske visoravni stvari su koje je Tramp učinio i verujem da ni jedna buduća administracija SAD u dogledno vreme neće smeti da izvrši reviziju tih poteza, jer bi to bilo politički veoma skupo za Bajdena. Mislim da je to svršen čin i da je nemoguće da se nešto u tom pogledu ponovo razmatra“, primećuje Krstić.\nKada je reč o Sporazumu o nuklearnim projektilima srednjeg dometa (INF), dogovorenim između SAD i Sovjetskog saveza 1987. godine, iz kojeg se Vašington povukao sredinom 2019. godine, Krstić kaže:\n„Mislim da su takve vrste sporazuma nešto što bi demokrate generalno preferirale, ali treba imati na umu i da kod njih postoji jedna viša stopa rusofobije nego što je postojala u Trampovoj administraciji. To može da bude vrlo ograničavajući faktor u dogovaranju oko takvih pitanja, a što opet može da ima loš uticaj na čitav svet, imajući u vidu da je to jedan od bitnih temelja mira u Evropi, a samim tim i u čitavom svetu.“\nElektorski koledž SAD je 14. decembra potvrdio pobedu Džozefa Bajdena na predsedničkim izborima. Inauguracija novog američkog predsednika zakazana je za 20. januar 2021. godine.


Uniqa osiguranje zauzima petu tržišnu poziciju - Klix.ba\nPodaci za 2009. godinu\nUniqa osiguranje zauzima petu tržišnu poziciju\n12.4.2010. u 12:40\nUNIQA Osiguranje je u 2009. godini, sa ukupno polisiranom premijom od 31,9 mio premije, ostvarila tržišni udio od 9,4% u ukupnoj premiji FBiH i ukupno petu tržišnu poziciju, saopćeno je danas iz ove kompanije.\nUkupna premija je manja za 4% u odnosu na prethodnu godinu, što je posljedica ekonomskih i kretanja na tržištu osiguranja, ali sa rastom premije životnog osiguranja od 7,4% UNIQA je ostvarila tržišni udio u segmentu životnog osiguranja od 20,5%.\nPremda UNIQA podjednaku pažnju poklanja svim vrstama životnog i neživotnog osiguranja, čak 40% od ukupne premije Društva čine upravo životna osiguranja, što je pravi pokazatelj ukazanog povjerenje građana, ali i smjera u kojem bi se i tržište osiguranja u BiH trebalo razvijati u budućnosti.\n"Iako negativna ekonomska kretanja u okruženju nisu mimoišla ni sektor osiguranja, zadovoljni smo ostvarenim rezultatima u 2009., naročito što smo, čak i u ovako izazovnoj godini, uz ostvareni rast zarađene premije od 4,4%, nastavili investirati u dalji rast i razvoj, otvorili nova radna mjesta i nastavili razvijati prodajnu mrežu u BiH i predstavili nove proizvode tržištu", istakla je Senada Olević, generalni direktor UNIQA Osiguranja.\nUkupna aktiva Društva iznosila je 61,0 mio KM, a tehničke rezerve su sa 48,5 mio BAM rasle za 17% u odnosu na 2008. godinu. Ostvarena dobit od 0,6 mio KM je pripisana fondu rezervi.\n"Sa visokim postotkom riješenih šteta od preko 90%, kontinuiranim i značajnim ulaganjima u rezerve Društva, UNIQA Osiguranje je garant sigurnosti sadašnjim i potencijalnim klijentima. Početak 2010. godine obilježen je rastom premije, a dosadašnja politika i ostvareni rezultati oslonac su za buduće poslovne aktivnosti", kazala je gđa Olević.\nČaušević: "Prihodi veći za 38 miliona KM"\n12.04.2010. u 13:08\nPrihodi od internet oglašavanja porasli na 6,3 milijarde dolara\n12.04.2010. u 11:03\nTri puta sedmično\nKuvajtska kompanija Wataniya Airways na ljeto će povećati broj letova za Sarajevo\nPrilika ili kraj\nRadnici Željezare Zenica: Stečajem i deblokadom računa se može sačuvati 200 radnih mjesta\nSASE: Najveći dnevni porast vrijednosti zabilježile dionice Vispaka\nNaučnici: Na deponijama u EU leže milijade dolara


Vojna parada za Dan pobede održana u Donjecku i Lugansku /video/ - 09.05.2021, Sputnik Srbija\nU Donjecku i Lugansku je održana vojna parada u čast 76. godišnjice pobede u Drugom svetskom ratu, javio je naš dopisnik. 09.05.2021, Sputnik Srbija\nU glavnoj ulici Donjecka, u neposrednoj blizini Trga Lenjina, održana je svečana ceremonija početka vojne parade.Paradi prisustvuju lider DNR-a Denis Pušilin, šefovi ministarstava i resora, kao i pozvani počasni gosti.Dana 9. maja obeležava se Dan pobede nad fašizmom kada je nacistička Nemačka potpisala kapitulaciju u Drugom svetskom ratu. Slavi se 9. maja, iako je Drugi svetski rat konačno završen tek nekoliko meseci kasnije bezuslovnom kapitulacijom carskog Japana posle tragične upotrebe atomske bombe u Hirošimi i Nagasakiju.Parada je održana i u Lugansku.Lider nepriznate Luganske Narodne Republike Leonid Pasečnik obratio se učesnicima i posetiocima parade.„Deveti maj je sveti datum za naše građane. Svaka porodica ima svoje heroje koji žive u našim srcima. Ovaj dan vratio je svetu pravo na život i nadu u budućnost... Naša sveta dužnost je da sačuvamo uspomenu na podvig i junaštvo sovjetskog naroda. Ponosni smo na ratnike i pozadince koji su dali svoje živote za živote drugih, spasili Otadžbinu, živote budućih generacija, štiteći svet od fašizma“, rekao je Pasečnik.On je dodao da pobeda u Drugom svetskom ratu „ujedinjuje i služi kao primer nepokolebljivosti i patriotizma za mlade“. Pasečnik se zahvalio veteranima i naglasio da je njihov podvig primer za nove generacije.Celu paradu pobede sa Crvenog trga iz Moskve pogledajte sa srpskim prevodom na našem Jutjub kanalu:Pročitajte još:\nsvet, vesti, donjeck, parada, lugansk\n11:04 09.05.2021 (Osveženo: 15:58 09.05.2021)\n© Sergeй Averin / Uđi u foto-galerijuDan pobede u Donjecku\n© Sergeй Averin\nU Donjecku i Lugansku je održana vojna parada u čast 76. godišnjice pobede u Drugom svetskom ratu, javio je naš dopisnik.\nU glavnoj ulici Donjecka, u neposrednoj blizini Trga Lenjina, održana je svečana ceremonija početka vojne parade.\nParadi prisustvuju lider DNR-a Denis Pušilin, šefovi ministarstava i resora, kao i pozvani počasni gosti.\nParada je održana i u Lugansku.\n„Deveti maj je sveti datum za naše građane. Svaka porodica ima svoje heroje koji žive u našim srcima. Ovaj dan vratio je svetu pravo na život i nadu u budućnost... Naša sveta dužnost je da sačuvamo uspomenu na podvig i junaštvo sovjetskog naroda. Ponosni smo na ratnike i pozadince koji su dali svoje živote za živote drugih, spasili Otadžbinu, živote budućih generacija, štiteći svet od fašizma“, rekao je Pasečnik.\nOn je dodao da pobeda u Drugom svetskom ratu „ujedinjuje i služi kao primer nepokolebljivosti i patriotizma za mlade“. Pasečnik se zahvalio veteranima i naglasio da je njihov podvig primer za nove generacije.


Laibach 9. decembra dolazi u Mikser House | Nostalgija.com\nLaibach 9. decembra dolazi u Mikser House\ndecembar 05, 2015 Nostalgija.com No comments\nDva meseca nakon što su ušli u istoriju revolucionarnim nastupom u Pjongjangu, kao prvi zapadnjački bend koji je nastupio u Severnoj Koreji, slovenački Laibach nastupiće u beogradskom Mikser House-u, 9. decembra sa početkom u 21h.\nBend koji i posle tri decenije postojanja i dalje opravdava titulu jednog od najautentičnijih muzičkih sastava u svetu, poznat je i po specifičnom konceptu nastupa koji izlazi iz klasičnih koncertnih okvira, pa će 9. decembar publici u Mikser House-u doneti jedinstveni audio-vizuelni doživljaj.\nUlaznice za koncert dostupne su na svim prodajnim mestima Gigs Tixa (Mikser House, Vulkan knjižare, Corner shopovi) po ceni od 1400 dinara do 1. decembra. Od 1. decembra, cena će biti 1600 dinara.\nObjavljeno u kategoriji: Događaji, Zabava Oznake: beograd, koncert, Laibach, Mikser House


Čim su se domogli slobode, nastavili pljačkati po Banjaluci Banjaluka.com\nČim su se domogli slobode, nastavili pljačkati po Banjaluci\nGrupa razbojnika, pohapšena prekjuče u akciji “Tiper”, harala je Banjalukom, gdje su, uz porodicu Travica, opljačkali i dvije prodavnice “Moj market”, ali i u Bijeljini, gdje je u ljeto ove godine opljačkana Pavlović Internacional banka.\n“Nezavisnim” je potvrđeno da je izvještaj Tužilaštvu Republike Srpske za ova razbojništva, te još pet teških krađa, podnesen protiv Jovice Grujića (24), Đorđa Brnića (25), Nemanje Umjenovića (25), Vladimira Stanića (29), Srđana Macanovića (25) i Željka Grubora (25).\nPolicija sumnja da su u tim teškim krađama i pljačkama učestvovali i Aleksandar Vučić (25), te Srbijanci Branislav Taraba i Miloš Radoja, a njih trojica su u bjekstvu.\nZasad nije poznato ko je od njih učestvovao u kojem razbojništvu odnosno krađi, ali je zanimljivo da je većina mladića koja je prekjuče pohapšena u akciji “Tiper” hapšena i u proljeće prošle godine u akciji “Sjenka” zbog 20 slučajeva krađe cigareta teških oko 20.000 maraka.\nMeđutim, uprkos tome, našli su se na slobodi, te su nastavili harati, uglavnom po Banjaluci. Jedna prodavnica “Moj market”, i to ona u Ulici Dragiše Vasića, opljačkana je 5. juna prošle godine, a druga, u Ulici Sime Matavulja, šest dana kasnije.\nRazbojništvo u Pavlović Internacional banci u Bijeljini dogodilo se 12. avgusta ove godine, a supružnici Travica iz banjalučkog naselja Borik, od kojih je oteto oko 250.000 evra, opljačkani su 16. decembra.\nPolicija osumnjičene tereti za organizovani kriminal, odnosno razbojništva i teške krađe. Mirna Miljanović, načelnica Odjeljenja za odnose s javnošću MUP-a RS, rekla je da je izvještaj protiv njih podnesen Posebnom odjeljenju za suzbijanje korupcije, organizovanog i najtežih oblika privrednog kriminaliteta Tužilaštva RS.\nOna je navela da su Tužilaštvu uz izvještaj predati uhapšeni, a za trojicom preostalih se traga. Istraga ubistva Mirna Miljanović, načelnica Odjeljenja za odnose s javnošću MUP-a RS, potvrdila je da pripadnici policije rade i na rasvjetljavanju ubistva Zorana Grahovca, počinjenog 2006. godine u Šipovu.\nPodsjetila je da je ovu akciju realizovala Uprava za organizovani i teški kriminalitet MUP-a RS u saradnji sa CJB Banjaluka.\nTagovi: BanjalukaHapšenjeKriminal\tPrijavi grešku


Bankarstvo i finansije - advokatska kancelarija Andrejić\nAdvokatska kancelarija Andrejić - Bankarstvo i finansije\nNaš tim savetuje klijente o svim pitanjima i izazovima tokom prižanja bankarskih i finansijskih usluga.\nImamo uravnoteženo iskustvo zastupanja zajmodavaca i zajmoprimaca i pružamo savete u svim pravnim pitanjima bankarskih i finansijskih proizvoda, uključujući savetovanje prilikom davanja sindiciranih kredita, finansiranja akvizicija, korporativnih i projektnih finansiranja, finansiranje nekretnina i finansijskih regulatornih pitanja.\nNaš cilj je da pomognemo klijentu da identifikuje svoj najadekvatniji sigurnosni mehanizam kako bi smanjio rizike od neuspeha koji proističu iz finansijskih sporazuma.\nImamo strukturirano iskustvo u domaćim, međunarodnim i prekograničnim transakcijama koje uključuju davanje zajma, finansiranje akvizicija, finansiranje imovine, kapitalne investicije, akvizicije NPL portfelja i projektno finansiranje, kao i procenu kreditnih i dužničkih struktura, izradu sve potrebne kreditne dokumentacije, uspostavljanje kolaterala i pregovaranje i pregled ugovora o zajmu.\nČlanovi našeg tima bili su aktivno uključeni u neke značajne transakcije koje su se dogodile u poslednjoj deceniji u Srbiji. Nedavno smo savetovali klijente o raznim finansijskim aranžmanima, uključujući zajam od 5 miliona evra lokalnoj kompaniji.


Radovan Karadžić prebačen u haški pritvor, sutra prvo pojavljivanje pred sudom\nRadovan Karadžić, optužen za genocid i zločine nad nesrpskim stanovništvom tokom rata u BiH prvi put će se u četvrtak, u 16 sati po lokalnom vremenu, pojaviti pred sudskim većem Haškog tribunala.\nKaradžić će, kako je saopšteno, u sudnici broj 1 biti izveden pred sudsko veće kojim predsedava sudija Alfons Orije.\nGlavni tužilac Serž Bramerc potvrdio je na konferenciji za novinare da će tom prilikom Radovan Karadžić imati mogućnost da se, ukoliko to želi, izjasni o optužnici. Karadžić je avionom Vlade Srbije prebačen od Beograda do aerodroma u Roterdamu, odakle je prebačen u Sheveningen helikopterom. Radovan Karadžić je u koloni vozila jutros, oko 3.45 izveden iz zgrade Okružnog suda u Beogradu, a potom je prevezen na aerodrom Nikola Tesla, da bi kroz VIP ulaz bio uveden u Aerodromsku zgradu. Tri džipa sa zatamljenim staklima i uključenim rotacionim svetlima, izašla su oko 3.45 sati iz dvorišta zgrade Okružnog suda i uputili se ka naselju Konjarnik, a odatle na auto-put. Ubrzo potom, 15-tak minuta kasnije stigli su na beogradski aerodrom "Nikola Tesla". Blindirana vozila sa rotacionim svetlima već oko jedan sat posle ponoći uputila su se od centra Beograda do aerodroma, tako da je nejasno da li je prva kolona bila samo "varka" ili je Karadžić već oko dva sata bio na aerodromu. Karadžićev Svetozar Vujačić je izjavio da nije podneo nikakvu žalbu na izručenje i dodao da je samo pokušao da Karadžiću da više vremena kako bi mogao da se vidi sa porodicom. Ponovio je da će se Karadžić braniti sam i da se neće odmah izjasniti o krivici.\nBramerc: Prekretnica u saradnji Srbije sa Tribunalom\nEvropska unija pozdravlja prebacivanje Karadžića u Sheveningen\nFrancusko predsedništvo Evropske unije je danas saopštio da transfer Radovana Karadžića u Haški sud "predstavlja važnu etapu u procesu pomirenja na zapadnom Balkanu I približavanju Srbije Evropi".\nU saopštenju, izdatom u Briselu, predsedništvo EU "poziva Srbiju da nastavi tim putem i pronadje i u Hag prebaci i dvojicu poslednjih odbeglih optuženika". Evropska unija, kako je navedeno, pozdravlja prebacivanje Karadžića u Medjunarodni krivični sud za bivšu Jugoslaviju.\n"Sudjenje pred Haškim sudom Karadžiću, optuženom za genocid, zločine protiv čovečnosti i ratne zločine, doprineće iznošenju na videlo istine i odgovoriti na nužnost da se zadovolji pravda u odnosu na žrtve i njihove porodice", navodi francusko predsedništvo EU.\n"Evropska unija izražava podršku Medjunarodnom krivičnom sudu za bivšu Jugoslaviju u njegovom bitno važnom i primernom delovanju u službi medjunarodne pravde", zaključuje se u saopštenju predsedništva EU.\nHRW: Transfer Radovana Karadžića znak kraja nekažnjavanju zločina\nMedjunarodna organizacija Hjuman rajts votč saopštila je da jutrošnje prebacivanje Radovana Karadžića u Hag pokazuje da je "došao kraj danima kada ratni zločini, zločini protiv čovečnosti i genocid prolaze nekažnjeno".\nHRW je naglasila da je izručenje Karadžića Medjunarodnom tribunalu u Hagu pokazalo i sudanskom predsedniku Omaru El Beširu da nije van dometa pravde.\nTužilac Medjunarodnog krivičnog suda u Hagu je 14. jula zatražio da se izda nalog za hapšenje sudanskog predsednika El Bešira optuženog za ratne zločine, zločine protiv čovečnosti i genocid u pokrajini Darfur.\n"Nadamo se da će sa hapšenjem Radovana Karadžića predsednik Sudana shvatiti da je ruka pravde dugačka i da je ojačala", podvukla je organizacija koja se bavi zaštitom ljudskih prava.\nMinistarstvo unutrašnjih poslova Republike Srpske preduzelo je sve zakonske mere da postupi u skladu sa odlukom Kancelarije visokog predstavnika kojom se ukidaju nalozi za oduzimanje putnih isprava članovima porodice haškog optuženika Radovana Karadžića, saopšteno je danas iz MUP-a RS. Još se navodi da je nalog prosledjen Centru javne bezbednosti Istočno Sarajevo, gde je mesto prebivališta porodice Karadžić, koji sprovodi postupak vraćanja oduzetih dokumenata.


Đukanović:Prioritet NATO, EU i veća zaposlenost\nMandatar za sastav nove Vlade Crne Gore Milo Đukanović najavio je danas da će prioriteti njegovog kabineta biti učlanjenje Crne Gore u NATO, nastavak evropskih integracija i poboljšanje životnog standarda.\n"Posebno ćemo biti fokusirani na evroatlanskim integracijama, jer je realno da Crna Gora na narednom samitu NATO dobije poziv za članstvo. Uradićemo sve što je do nas da se to desi", rekao je Đukanović u crnogorskoj Skupštini.\nOn je najavio da će nova Vlada biti posvećena politici obezbjeđenja što veće podrške građana Crne Gore članstvu u NATO i da će nastaviti sa ispunjavanjem obaveza na evropskom putu.\n"Tokom mandata ove Vlade Crne Gore očekujem otvaranje pregovora sa Briselom u svim poglavljima, kao i zatvaranje nekih od njih", rekao je Đukanović.\nOn vjeruje da globalna kriza neće usloviti zaustavljanje proširenja EU, kao i da Brisel neće posegnuti za postavljanjem dodatnih uslova za nove članice.\nĐukanović je poručio i da će borba protiv korupcije i organizovanog kriminala biti u posebnom fokusu nove Vlade Crne Gore, kao i da će jedan od ključnih zadataka biti povećanje životnog standarda građana.\nPrema njegovim rečima, glavni ekonomski problemi Crne Gore su nezaposlenost, opadajuća industrijska proizvodnja i deficit stranih investicija, pa će najvažniji nacionalni interes biti stvaranje povoljnog ambijenta za strane investicije i ulaganja u Crnoj Gori.Poručio je da će se Vlada raskinuti loše privatizacione ugovore.\nOn je poručio da treba prevazići podjele u Crnoj Gori i ponudio ruku saradnje svima koji žele dobro i napredak države.\nĐukanović je parlamentu predložio sastav nove Vlade Crne Gore, koja će imati četiri potpredsjednika i 14 ministara.


WELLNESS & SPA / SLOVENIJA / TERME MARIBOR\nMariborsko pohorje sa naseljima Radvanje i Razvanje u svom podnožju predstavlja razvijeno turističko i sportsko-rekreativno središte. Termalna voda dolazi iz dubine od 800–900 metara sa temperaturom od 69°C i bogata je jodom i fluorom.\nProdavac na ovlašdenom prodajnom mestu dužan je da ponudi putniku zdravstveno putno osiguranje i informiše ga o postojanju osiguranja od otkaza aranžmana prema uslovima i tarifama osiguravača. U poslovnicama Odeon World travel-a mogude je, uz fotokopiju prve strane pasoša, pribaviti polisu osiguravača koja pokriva, u slučaju potrebe, od prvog do poslednjeg dana putovanja troškove lečenja i bolničke troškove do iznosa od 35 000€. U slučaju nastanka osiguranog slučaja, u toku putovanja, dovoljno je prezentovati pasoš i pomenutu polisu za pokride svih troškova u roku utvrđenim uslovima zdravstvenog putnog osiguranja. Ukoliko putnik poseduje neku drugu individualnu polisu zdravstvenog putnog osiguranja, molimo da se kod te osiguravajude kompanije informiše o proceduri aktiviranja iste.\nDržavljanima Srbije viza za destinacije obuhvadene ovim cenovnikom nije potrebna. Putnici koji nisu državljani Srbije u obavezi su da se sami upoznaju sa viznim režimom zemlje u koju putuju kao i zemalja kroz koje prolaze. Maloletnoj deci koja putuju bez jednog roditelja potrebna je saglasnost drugog roditelja za prelazak granice ili ukoliko putuju bez pratnje roditelja moraju imati punoletnog pratioca i overenu saglasnost oba roditelja pri prelasku granice. Izjava saglasnosti roditelja mora biti overena u sudu ili opštini.\nNAPOMENA: Preporučuje se putnicima da se o uslovima ulaska u zemlje EU (potrebna novčana sredstva za boravak, zdravstveno osiguranje, potvrde o smeštaju…) informišu na sajtu Delegacije EU u Srbiji www.europa.rs ili u konzulatu zemlje u koju putuju. Agencija ne snosi odgovornost u slučaju da pogranične vlasti onemogude putniku ulaz na teritoriju EU. Organizator putovanja nije ovlašden i ne ceni valjanost putnih i drugih isprava.\nU slučaju neadekvatnog smeštaja ili bilo kog drugog problema, mole se putnici da o tome obaveste ORGANIZATORA PUTOVANJA prvog dana boravka. Molimo vas da se u slučaju bilo kakve incidentne situacije (krađa, tuča, saobradajna nezgoda…) obratite nadležnim organima domicilne zemlje. Organizator putovanja je jedino ovlašden da vam pomogne u posredovanju između vas i nadležnih organa.


Grad Novi Pazar - Grad Novi Pazar predstavlja turističke potencijale\nGrad Novi Pazar predstavlja turističke potencijale\nGrad Novi Pazar učestvuje na Sajmu turizma u Beogradu koji počinje 18. februara ove godine. Tim povodom novopazarski ugostitelji i privrednici iz oblasti turizma sastali su se kako bi, uz podršku Gradske uprave, dogovorili zajedničko učešće na sajmu i grad predstavli u najboljem svjetlu.\nCilj je da se na ovaj način grad učini još atraktivniom destinaciom za sve turiste u zemlji a i šire.\nGrad Novi Pazar je i u proteklom bio veoma zapažen na različitim manifestacijama koje predstavljaju turističke potencijale gradova, a ali je i Sajam turizma u Beogradu, koji se odrzava od 18. februara, posebna prilika da se pokažu ugostitelji, hotelijeri, proizvođači hrane, i svi oni koji promovišu prirodne i kulturološke brendove grada.\nNovi Pazar posjeduje brojene osobenosti koje godinama privlače posjetioce. Neke od prirodnih ljepota su i ljekoviti izvori tople vode, u kojima od sada turisti mogu uživati posjetom savremeng Spa-centra u Novopazarskoj Banji.\nMeđu izlagačima je i Jasmin Dervišnurović, koji se bavi proizvodnjom mantija. Kako kaže za njega je Sajam turizma posebno važan jer želi da pokaze kvalitet proizvoda i da sklopi poslovne ranžmane.\nJedan od neizaobilaznih objekata, sa kojim će se posjetioci sajma upoznati, jeste i Hotel vrbrak, koji je zbog svoje arhitekture i prepoznatljivosti simbol grada.\nGradska uprava koja je i organizator zajedničkog nastupa, poziva sve privrenike iz oblasti Turizma, koji imaju nešto da ponude da se jave i uzmu učešća.


Krematorijum u Klečki | Glas javnosti\nnedelja 20. april 2008.\nPočetna > Feljton > Krematorijum u Klečki\nZločini albanskih terorista 1995-1998. godine (14)\nKrematorijum u Klečki\nTeroristi su u Klečki napravili i krematorijum, koji su 29. avgusta 1998. godine obišli domaći i strani novinari\nAlbanski teroristi iz sela Klečka, u opštini Lipljan, 10. kilometara severno od Dulja, streljali su, posle mučenja, dvadesetak kidnapovanih Srba koje su držali zatvorene u tom mestu, a njihova tela su potom spalili u krečnoj pećini.\nVeća grupa domaćih i stranih novinara u to se mogla neposredno uveriti juče, prilikom posete selu Klečka, koje je bilo jaka teroristička baza sa kasarnom, magacinima i drugim pratećim objektima, kao i improvizovanim zatvorom u kome su, u ponižavajućim uslovima, držali otete Srbe.\nOdmah pored tog zatvora pronađen je zakopan deo krupnijih ljudskih kostiju, koje nisu u potpunosti sagorele, a ostaci kostiju pronađeni su i u krečnoj peći, prvom krematorijumu te vrste zabeleženom posle Drugog svetskog rata. Pronađene su i žice kojima su teroristi vukli streljane Srbe do krečane u kojoj su ih spaljivali.\n- Policija je svoje snage i aktivnosti usmerila ka ovom selu posle dobijanja pouzdanih podataka da su tu locirane jače terorističke grupe koje su države jedan broj kidnapovanih Srba - rekao je novinarima portparol Ministarstva unutrašnjih poslova za Kosovo i Metohiju, pukovnik Božidar Filić.\nAkcija policije, precizirao je on, krenula je od prevoja Ćaf Dulje, na putu Štimlje - Suva Reka, gde je neutralisano jako terorističko uporište, a potom se, uz borbu, u selima Lužnica i Javor, došlo do Klečke, koja se nalazila na 1.000 metara nadmorske visine i dominira tim područjem.\nFilić je dodao da su upravo zbog toga teroristi tu napravili pravu kasarnu, sa svim potrebnim objektima, pistom za postrojavanje, magacinima za oružje i hranu. Oko tih objekata bili su izgrađeni bunkeri i skloništa. Pored velike količine oružja i municije pronađene su, po prvi put, savremene nemačke protivoklopne rakete „ambrust“, o čijem postojanju u rukama terorista su policijski organi odranije imali saznanja.\n- Po fabričkom broju lako se može utvrditi na koji način su i od koga teroristi dobili u posed ove skupocene i razorne raketne projektile - istakao je Filić. Posebnu pažnju policijaca i novinara privukao je teroristički magacin sa hranom, u kome je bilo oko 800 paketa sa „dnevnim obrocima“ američka humanitarna pomoć koja se navodno deli „ugroženom“ civilnom stanovništvu.\nSVEDOČENJE BEKIMA MAZREKUA\nPosle razgledanja improvizovane kasarne novinari su obišli mesto gde su streljani zatočeni Srbi, a na kome je upravo tada jedan od dvojice zarobljenih terorista, Bekim Mazreku, istražnom sudiji Okružnog suda u Prištini Danici Marinović davao iskaz kako su i na koji način on i dvadesetak drugih terorista streljali 10 otetih Srba.\nPrema rečima Mazrekua, njegova grupa streljala je tada dvoje dece, starosti između osam i 11 godina, tri žene od 28 do 32 godine, dva mladića i trojicu starijih muškaraca.\n- Poređali smo ih uz živicu i pucali odjednom, a to su nam naredili Fatmir LJimaj, komandant Klečke, i Gani Krasnići i Ismet Kiljaj, komandant iz Mališeva. Kada smo izvršili streljanja udaljili smo se i ne znam šta je dalje bilo sa tim leševima - rekao je Bekim Mazreku.\nNa pitanje istražnog sudije ko su bili ljudi koji su pucali u civile, on je odgovorio „vojska“, a upitan da pojasni koja vojska rekao je „UĆK“ („OVK“).\nBekim Mazreku i njegov prezimenjak LJuan uhapšeni su u okolini Mališeva i u istrazi su otkrili da su se u rejonu Klečke nalazili kidnapovani građani.\n- Ogromna količina hrane i drugih sredstava iz humanitarne pomoći su očit znak zloupotrebe pomoći koja se deli na ovom terenu - rekao je portparol MUP.\nNa kutijama sa humanitarnom pomoći, pakovanom avgusta 1997. godine, piše da je to „hrana - dar stanovništva SAD“. U blizini mesta gde su streljani oteti civili, teroristi su izgradili podzemno utvrđenje, gde je bio smešten sanitetski materijal i jedan broj uniformi, koje su pri bekstvu pokušali da spale. Teroristi iz Klečke, a procenjuje se da ih je bilo oko 150, pobegli su na proplanke u pravcu sela Sedlare i Ladrovica, gde su ih policajci primetili u vreme boravka novinara u Klečki.\nPredstavnici MUP u Prištini novinarima su na uvid dali i zaplenjene fotografije pronađene u terorističkom štabu u selu Klečka, na kojima se vide zločinci i njihove žrtve, masakrirane, unakažene, a jedna i sa odsečenom glavom. Na više fotografija, na jednoj sa krvavim nožem u rukama, nalazi se i zloglasni terorista Aslan Klečka iz Orahovca (1951), za kojim je u maju ove godine SUP u Prizrenu raspisao poternicu zbog ubistva Muhameda Šope, iz Prizrena. Jedini razlog za ubistvo bilo je to što je Šopa bio lojalan građanin Republike Srbije“.\nSutra: Novo stratište u Volujku\nIsfabrikovani strahovi hladnog rata